Minum Air Rendaman Kapal Terbang Boleh Rawat Kencing Manis? Jangan Buat, BAHAYA!

Baru-baru ini, portal Public Health Malaysia ada menaikkan satu hantaran berkenaan keberkesanan daun kapal terbang dalam merawat kencing manis.

Hantaran di laman Facebook tersebut susulan beberapa post oleh netizen yang mendakwa daun pokok kapal terbang berkesan mengubati diabetes. Adakah ia benar seperti didakwa?

Kenali daun kapal terbang ini!

Daun kapal terbang atau nama saintifiknya,
Chromolaena odorata syn Eupatorium odoratum
 adalah sejenis tumbuhan yang bukan sahaja digunakan oleh masyarakat di negara ini, malah juga di beberapa negara lain.

Digunakan dalam perubatan tradisional, pokoknya
 dikategorikan sebagai sejenis tumbuhan rumpai dan dibuang atau dimusnahkan dalam sektor perladangan atau pertanian.

Ia berasal dari bahagian tropika benua Amerika. Di Malaysia, ia bukan sahaja dikenali dengan nama daun kapal terbang, tetapi juga dikenali dengan nama daun rumput Malaysia.

Ia juga dikenali dengan nama rumpai Siam,
Christmas Bush
,
Bitter Bush
 atau
Baby Tea
.

Pokoknya dengan daun yang lebar ini mudah dijumpai tumbuh di kawasan semak samun atau mungkin juga terdapat di halaman rumah anda.

Dakwaan keberkesanan daun kapal terbang

Sebelum, ini terdapat dakwaan oleh pengguna media sosial seperti Facebook
yang mengatakan bahawa ia boleh membantu mengawal kencing manis atau diabetes.

Menurut dakwaan tersebut, tumbuhan ini dipetik dan dicuci dengan bersih terlebih dahulu.

Kemudiannya, daun tersebut direndam di dalam air panas sekurang-kurangnya dalam tempoh selama 3 jam.

Selepas itu, air rendaman daun pokok kapal terbang tersebut diminum sekali setiap hari, dan rasanya amatlah pahit.

Bukan itu sahaja, semakan di laman web lain turut mendapati bahawa daun ini juga
didakwa mampu menurunkan tekanan darah tinggi atau hipertensi
.

Dengan kaedah yang hampir sama iaitu dengan merendam daun tersebut dalam air panas, ia didakwa mampu menurunkan tekanan darah tinggi dengan sangat berkesan.

Malah, ia juga dikatakan boleh merawat lelah
, penyakit jantung, gout, buasir, batuk dan melangsingkan tubuh badan.

Ini bahaya yang menanti jika anda minum air rendaman daun kapal terbang

Menurut seorang Pakar Kimia Tumbuhan, Dr. Che Puteh Osman, daun pokok kapal terbang ini sebenarnya amatlah berbahaya jika ditelan.

Ini disebabkan oleh kandungan sebatian kimia di dalamnya yang berasal daripada kumpulan alkaloid pyrrolizidine.

Alkaloid pyrrolizidine adalah sejenis bahan karsinogen
 atau secara mudahnya, bahan yang boleh menyebabkan kanser.

Menurut Dr. Che Puteh lagi, bahan kimia daripada daun ini boleh menyebabkan keracunan dalam jangka pendek dan boleh juga menyebabkan kanser hati dalam jangka panjang.

Jika ibu mengandung meminum air rendaman daun pokok kapal terbang ini, bahan kimia tersebut boleh berpindah daripada ibu kepada bayi yang dikandungnya itu.

Antara simptom yang boleh berlaku adalah kesakitan yang teramat sangat pada perut, muntah-muntah
dan juga pembesaran hati.

Ia jelas sekali tidak berkesan merawat kencing manis, darah tinggi atau sebarang penyakit lain seperti yang didakwa oleh ramai individu.

Tidak berkesan rawat diabetes, tetapi boleh digunakan untuk rawat luka kecil

Menurut Dr. Che Puteh Osman, secara tradisionalnya,
ia boleh digunakan sebagai salah satu rawatan bagi luka-luka kecil
 jika tidak terdapat akses terhadap ubat-ubatan moden.

Ini kerana kandungan tetrahydroxyflavone
yang terdapat dalam daun tumbuhan ini boleh menyebabkan pembekuan darah
 dan seterusnya menghentikan darah daripada terus mengalir jika ada sebarang luka kecil.

Daunnya dihancurkan dan ditepek pada lokasi luka pada tubuh badan anda.

Namun, jika luka yang dialami tersebut agak besar atau dalam, anda dinasihatkan untuk terus berjumpa doktor bagi mengelakkan komplikasi yang lebih berbahaya seperti jangkitan atau pendarahan yang tidak terhenti.

Ubah gaya hidup, bukan semudah minum air rendaman daun

Untuk mereka yang benar-benar berniat untuk mengawal penyakit kencing manis yang dialami, ia tidak semudah dengan hanya meminum air rendaman daun tumbuhan seperti ini.

Apa yang perlu anda lakukan adalah
dengan mengubah gaya hidup kepada yang lebih sihat
,
mengawal pengambilan gula harian
 dan pastikan anda mematuhi pengambilan ubat-ubatan kencing manis yang diarahkan doktor.

Ingat, jangan sesekali mempercayai secara bulat-bulat setiap apa yang dikongsikan di platform sosial.

Bertanyalah kepada pakar atau mereka yang berada dalam bidangnya untuk sebarang kepastian.


Pilih Vitamin Pranatal Terbaik: Apa Kandungan yang Perlu Ada?

Tempoh kehamilan adalah satu fasa dalam kehidupan wanita yang menyaksikan perubahan pada fizikal ibu termasuklah dari segi pertambahan berat badan. Kebanyakan ibu hamil menggunakan alasan makan untuk dua orang bagi menikmati pelbagai hidangan yang diingini. Namun, adakah anda pasti makanan yang anda ambil memberikan nutrisi yang mencukupi untuk badan anda dan bayi?

Disebabkan itulah semua pakar menyarankan wanita yang ingin hamil dan sedang hamil untuk mendapatkan vitamin pranatal, iaitu suplemen vitamin lengkap yang dibuat khusus untuk ibu mengandung. Walau bagaimanapun, lambakan vitamin pranatal yang terdapat di pasaran menyebabkan para ibu keliru untuk memilih vitamin pranatal yang sesuai buat mereka. Sebelum membeli suplemen vitamin pranatal, anda perlu melihat label bagi mengetahui kandungan yang ada dalam vitamin tersebut.

Apa perbezaan suplemen vitamin pranatal dengan suplemen lain?

Vitamin pranatal biasanya mengandungi lebih asid folik dan zat besi berbanding suplemen lain yang dijual di pasaran. Doktor akan menyarankan pengambilan vitamin pranatal buat wanita yang sedang merancang untuk hamil. Ini kerana, kandungan asid folik yang mencukupi dalam vitamin pranatal membantu wanita untuk mengelakkan masalah kecacatan tiub neural pada janin. Zat besi pula membantu menyokong pertumbuhan dan perkembangan bayi. Selain itu, zat besi dapat membantu menghalang masalah anemia yang mungkin terjadi pada ibu semasa hamil nanti.

Beberapa kajian menunjukkan bahawa pengambilan vitamin pranatal dapat mengurangkan risiko mendapat bayi yang kecil untuk usia gestasinya.

Kandungan yang perlu ada dalam vitamin pranatal

Vitamin pranatal boleh didapati di mana-mana farmasi tanpa memerlukan preskripsi doktor. Ahli farmasi atau doktor anda mungkin akan menyarankan beberapa jenama vitamin pranatal yang terbaik. Akan tetapi, adalah lebih baik jika anda melihat label pada vitamin pranatal sebelum membelinya. Selain meneliti jenis vitamin dan mineral yang ada dalam suplemen, anda juga disarankan untuk melihat jumlah setiap kandungan vitamin & mineral agar ia menepati dengan saranan dos yang dibolehkan untuk ibu hamil.

Vitamin pranatal anda perlu mengandungi:

400 mcg asid folik

400 IU vitamin D

200-300 mg kalsium

70 mg vitamin C

3 mg thiamin

2 mg riboflavin

20 mg niasin

6 mcg vitamin B12

10 mg vitamin E

15 mg zink

17 mg zat besi

150 mcg iodin

Dalam sesetengah kes, doktor anda akan memberikan anda preskripsi jenis vitamin pranatal tertentu. Doktor mungkin akan menyarankan dos yang lebih tinggi untuk nutrien tertentu bergantung kepada keadaan anda. Contohnya, jika anda mempunyai sejarah melahirkan bayi yang mengalami kecacatan tiub neural, doktor mungkin akan menyarankan pengambilan suplemen asid folik berdos tinggi yang berasingan – seperti 4 miligram asid folik (iaitu bersamaan 4,000 mikrogram)- sebelum dan semasa anda hamil.

Selain kandungan yang ada dalam vitamin pranatal, adakah saya perlu mengambil vitamin lain?

Bukan semua vitamin pranatal mengandungi asid lemak omega-3. Asid lemak omega-3 baik dalam membantu menggalakkan perkembangan otak bayi. Jika anda jarang atau tidak makan makanan yang mengandungi asid lemak omega-3, doktor mungkin akan menyarankan untuk anda mengambil suplemen asid lemak omega-3 sebagai tambahan kepada vitamin pranatal anda.

Walau bagaimanapun, perlu diingat bahawa vitamin pranatal dan suplemen vitamin lain hanyalah sebagai pelengkap kepada pemakanan sihat, bukannya pengganti kepada nutrisi anda. Lantaran itu, anda masih perlu mengamalkan pengambilan makanan sihat dan seimbang di samping mengambil vitamin pranatal semasa hamil.


29 Punca Sakit Sendi Yang Anda Mungkin Terlepas Pandang, Patutlah Selalu Lenguh Badan

Sendi membentuk hubungan antara tulang dan berfungsi memberi sokongan malah bantuan untuk bergerak. Maka, sebarang kerosakan pada sendi yang melibatkan penyakit atau kecederaan boleh menjadi punca sakit sendi yang menjejaskan pergerakan serta menyebabkan kesakitan.

Apa Itu Sakit Sendi?

Pastinya pernah terdetik di fikiran anda apakah sebenarnya penyebab masalah sakit sendi yang mungkin dialami anda ini, bukan? Dan mungkinkah ada cara untuk merawatnya?

Sakit sendi adalah satu rasa tidak selesa,
sakit atau keradangan yang timbul pada mana-mana bahagian sendi
 – termasuklah tulang rawan, tulang, ligamen, tendon atau otot
1
.

Sakit sendi yang paling biasa terjadi selalunya
merujuk kepada penyakit arthritis
 atau arthralgia, iaitu keradangan atau sakit dari dalam sendi itu sendiri. Rasa sakit ini mungkin ringan, terjadi hanya selepas melakukan aktiviti tertentu. Ia menjadikan pergerakan terbatas , lebih-lebih lagi apabila perlu menanggung bebanan berat badan
1
.

Ketidakselesaan sendi adalah perkara biasa dan seringkali dirasakan pada tangan, kaki, pinggul, lutut atau tulang belakang
2
. Kadang kala, sendi akan terasa kebas atau sakit. Sesetengah pesakit juga mengadu rasa sensasi terbakar, berdenyut-denyut atau sensasi mencucuk
2
. Ia boleh berterusan dalam tempoh yang lama, dan kesakitan tersebut boleh datang dan pergi.

Pun begitu, jangan sesekali ambil mudah sakit sendi yang anda alami itu! Kesakitan dan bengkak untuk tempoh jangka masa pendek tetap boleh menjejaskan kualiti hidup anda.

Faktor Risiko Sakit Sendi

Cleveland Clinic
 menjelaskan, sakit sendi cenderung menjejaskan mereka yang:

Pernah mengalami kecederaan pada sendi
2

Penggunaan otot secara berlebihan, dengan kerap

Menghidap arthritis atau keadaan perubatan kronik lain
2

Mengalami kemurungan, kegelisahan, dan/atau tekanan

Mempunyai berat badan berlebihan
2

Menderita masalah kesihatan yang kronik

Selain itu, faktor usia juga memainkan peranan berkaitan masalah sendi ini. Individu dewasa pertengahan usia atau warga emas antara mereka yang kerap mengalami kesakitan sendi.

Dalam beberapa kes, masalah sendi yang dialami anda mungkin memerlukan pemeriksaan doktor. Ini terutamanya jika anda tidak pasti apakah punca sakit sendi itu berlaku dan wujud simptom yang tidak dapat dijelaskan.

Anda disarankan berjumpa doktor sekiranya sakit sendi anda disebabkan oleh kecederaan dan disertai dengan:

Mengalami kecacatan sendi
1

Ketidakupayaan untuk menggerakkan sendi

Kesakitan yang teruk
1

Bengkak yang berlaku secara tiba-tiba

Punca Sakit Sendi Yang Dialami Kebanyakan Individu

Artritis
2

Seperti yang dijelaskan di atas, sakit sendi yang paling biasa terjadi selalunya
merujuk kepada penyakit arthritis
 atau arthralgia
1
. Simptom utama arthritis itu sendiri adalah sakit sendi dan kekejangan yang biasanya bertambah buruk seiring pertambahan usia
6
.

Jenis arthritis yang paling biasa adalah osteoartritis dan
rheumatoid arthritis

6
. Ayuh semak apakah itu osteoartritis dan juga
rheumatoid arthritis
.

Osteoartritis

Osteoartritis adalah jenis arthritis yang paling biasa, menjejaskan berjuta-juta individu di dunia
5
. Ia berlaku apabila pelapik tulang rawan pelindung yang menutup hujung tulang semakin lemah dari masa ke masa
5
.

Walaupun osteoartritis boleh merosakkan sendi, gangguan ini paling kerap menyerang sendi di tangan, lutut, pinggul dan tulang belakang
5
.

Osteoartritis berkembang akibat kerosakan tulang rawan yang berfungsi sebagai pelapik antara tulang sendi “mengering” disebabkan oleh faktor penuaan. Biasanya osteoartritis cenderung mempengaruhi lutut, pinggul, leher, punggung bawah dan jari.

Kesakitan osteoartritis sering berlanjutan daripada rasa sakit buat sementara waktu hingga ke sakit yang berterusan. Ia bertambah buruk apabila berlakunya pergerakan yang berat atau mendadak, dan reda dengan berehat.

Mengalami kekebasan sendi dan pergerakan terhad juga merupakan antara ciri-ciri sakit sendi osteoartritis.

Rheumatoid Arthritis

Rheumatoid arthritis
 pula adalah penyakit autoimun kronik yang berkembang secara perlahan dalam jangka waktu beberapa minggu hingga bulan.

Apabila sendi perlahan-lahan terjejas, sendi kecil pada bahagian tubuh seperti pada jari tangan dan kaki akan cenderung terkesan terlebih dahulu. Kesannya, sendi lain contohnya pada pergelangan tangan, siku, pinggul dan tulang belakang turut akan terjejas.

Antara penyebab sakit sendi lain termasuklah
3
:

Penyakit
Adult Still
: Sejenis radang sendi jarang berlaku dengan gejala demam, ruam dan sakit sendi
7

Ankylosing spondylitis
: Penyakit keradangan yang dari masa ke masa boleh mengakibatkan tulang kecil pada tulang vertebra bercantum
10

Avascular necrosis
: Kematian tisu tulang kerana pengaliran darah yang terhad
8

Kanser tulang

Tulang patah

Bursitis
: Keradangan pelindung pelapik di sekitar sendi, dikenali sebagai bursae

Sindrom
complex regional pain
: Kesakitan kronik berpunca daripada sistem saraf tidak berfungsi

Tulang terkehel
: Kecederaan pada sendi – tempat tulang bersatu – di mana hujung tulang dipaksa keluar daripada kedudukan normalnya

Fibromyalgia
: Keadaan kesakitan kronik melibatkan peningkatan kepekaan otot meluas, sakit berkaitan saraf, keletihan yang melumpuhkan dan disfungsi kognitif dirujuk sebagai “
fibro fog
“

Gout
: Radang sendi yang berlaku pada individu dengan kadar asid urik tinggi dalam darah

Hipotiroidisme
: Tiroid kurang aktif di mana kelenjar tiroid tidak menghasilkan hormon penting dalam jumlah yang mencukupi

Arthritis idiopatik remaja
: Masalah sakit sendi yang paling biasa terjadi pada kanak-kanak di bawah usia 16 tahun

Leukemia

Lupus
: Penyakit autoimun sistemik yang berlaku apabila sistem imun menyerang tisu dan organ tubuh

Penyakit
Lyme
: Berpunca daripada bakteria yang disebarkan oleh gigitan kutu hitam yang dijangkiti, dikenali sebagai ‘
deer tick’

Osteoartritis
: Penyakit yang menyebabkan kerosakan sendi

Osteomielitis
: Jangkitan pada tulang

Penyakit tulang
Paget
: Keadaan yang menjejaskan proses kitaran semula jadi tubuh

Polymyalgia rheumatica
: Gangguan keradangan yang menyebabkan sakit otot dan kebas, terutamanya pada bahagian bahu dan pinggul

Pseudogout
: Masalah arthritis yang dicirikan dengan simptom bengkak secara tiba-tiba dan menyakitkan pada satu atau lebih sendi

Psoriatik arthritis
: Keadaan arthritis yang menjejaskan individu dengan psoriasis

Reaktif arthritis
: Sakit sendi dan pembengkakan yang disebabkan oleh jangkitan pada bahagian lain tubuh

Demam reumatik
: Penyakit radang berkembang ketika radang tekak atau demam merah (
scarlet fever
) yang tidak dirawat dengan baik

Rheumatoid arthritis
: Gangguan keradangan kronik yang boleh menjejaskan fungsi tubuh lain

Riket
: Keadaan yang melembut dan melemahkan tulang kanak-kanak. Selalunya terjadi kerana kekurangan vitamin D yang melampau dan berpanjangan

Sarcoidosis
: Dicirikan oleh pertumbuhan koleksi sel-sel keradangan kecil (granuloma) pada mana-mana bahagian tubuh

Arthritis septik
: Jangkitan yang menyakitkan pada sendi. Berpunca daripada kuman yang melalui aliran darah dari bahagian tubuh lain

Terseliuh
: Regangan atau ligamen terkoyak – tali tisu berserat kuat yang menghubungkan dua tulang bersama sendi. Bahagian paling biasa untuk terseliuh adalah pada buku lali

Tendinitis
: Keradangan atau kerengsaan tendon yang menyebabkan kesakitan pada bahagian luar sendi

Pasti ada yang tidak menyangka banyak faktor yang boleh menyumbang dan menjadi punca sakit sendi. Tetapi adakah terdapat tip atau cara rawatan terbaik untuk mengatasinya? Pastinya ada!

Bagaimana Sakit Sendi Dirawat?

Terdapat beberapa cara bagaimana sakit sendi ini boleh dirawat. Antara rawatan yang boleh digunapakai adalah dari segi ubat-ubatan, terapi fizikal, malah juga perubahan gaya hidup dan rawatan di rumah.

Ubat-ubatan

Seperti yang dibincangkan dalam
Mayo Clinic,
 ubat untuk merawat arthritis adalah berbeza-beza, bergantung kepada jenis arthritis yang dihidapi anda
4
. Antara ubat yang biasa digunakan untuk arthritis adalah:

Ubat tahan sakit
. Ubat-ubatan ini mengurangkan kesakitan, namun tidak memberi kesan kepada keradangan.

Ubat anti-radang
nonsteroid (NSAID)
. Pengambilan ubat analgesik boleh membantu mengurangkan kesakitan, bengkak dan keradangan
4
.
NSAID
hanya boleh diambil melalui preskripsi doktor
.
Sila dapatkan rujukan doktor sebelum mencuba sebarang ubat-ubatan.

Sapuan di kulit
4
.
Beberapa jenis krim dan salap mengandungi bahan aktif yang boleh melega kesakitan. Menggosok krim mahupun salap ini pada bahagian sendi yang sakit boleh “mengganggu” isyarat kesakitan yang dihantar ke sendi.

Ubat anti-rheumatik yang mengubahsuai penyakit
(DMARD)
4
.
Ia selalu digunakan untuk merawat
rheumatoid arthritis
, dengan melambat atau menghentikan sistem imun dari menyerang sendi.

Ubat pengubah tindak balas biologi
4
.
 Selalunya digunakan bersama-sama dengan
DMARD
, ubat genetik ini menyasarkan molekul protein yang terlibat dalam tindak balas imun.

Perubahan gaya hidup & rawatan di rumah

Dalam kebanyakan kes, simptom
rheumatoid arthritis
 ataupun sakit sendi boleh dikurangkan dengan:

Senaman
. Bersenam secara teratur dapat membantu menjaga kelenturan sendi. Berenang dan aerobik air merupakan pilihan terbaik kerana daya apung air mengurangkan tekanan pada sendi yang menampung berat badan
4

Penurunan berat badan
. Sekiranya anda obes, menurunkan berat badan akan mengurangkan tekanan pada sendi yang menanggung berat badan. Ini boleh meningkatkan pergerakan dan mengehadkan kecederaan sendi pada masa hadapan
4

Panas dan sejuk
. Pad pemanas atau pek ais boleh membantu melegakan kesakitan arthritis
4

Penggunaan alat bantuan.
Menggunakan tongkat atau tempat duduk tandas yang dinaikkan, malah juga alat bantuan lain membantu anda melindungi sendi, lalu meningkatkan keupayaan untuk melakukan tugas harian.

Terapi fizikal

Terapi fizikal berkesan untuk beberapa jenis artritis. Senaman dapat meningkatkan pergerakan dan menguatkan otot-otot di sekitar sendi. Dalam beberapa kes,
splint
 atau pendakap mungkin dibenarkan
4
.

Berat yang berlebihan boleh menjadi punca kesakitan sendi. Menurut pakar, mengurangkan berat badan adalah faktor besar dalam menguruskan kesan osteroartritis pada bahagian bawah badan
9
.

Selain penjagaan pemakanan, senaman air untuk mereka yang mengalami sakit sendi. Berenang, aerobik air dan berjalan kaki di dalam kolam renang adalah pilihan yang baik
9
.

Jelas beliau, keadaan ini kerana di dalam air, badan akan terapung dan anda dapat mengurangkan beban pada sendi sehingga pergerakan yang dilakukan tidak begitu menyakitkan
9
.

Punca sakit sendi sering berlaku akibat pergerakan harian biasa. Tetapi jika anda mengalami sebarang kesakitan sendi yang tidak dapat dijelaskan, terutamanya jika ia tidak hilang sendiri selepas beberapa hari, lakukan pemeriksaan doktor.

Ini kerana pengesanan dan diagnosis awal dapat memberikan rawatan berkesan terhadap punca ketidakselesaan yang dialami. Apa yang penting adalah jangan merana dalam diam. Dapatkan rawatan yang bersesuaian. Semoga perkongsian ini berguna!


Elak 5 Makanan Ini Jika Anda Ada Masalah Kencing Kotor, Makin Buruk Jadinya Nanti!

Jika anda pernah mengalami masalah pundi kencing rosak atau jangkitan saluran kencing, anda tahu bahawa masalah seperti itu boleh menyebabkan rasa sakit, kerengsaan, dan banyak kali ke bilik mandi, sama ada pada waktu siang atau tengah malam.

Bagi individu yang selalu bergelut dengan masalah ini, penting untuk mencari makanan dan minuman yang boleh membantu meringankan kesakitan dan kerengsaan sambil mengelakkan makanan yang boleh memburukkan mereka.

Elak Ambil 5 Makanan Ini Untuk Jaga Pundi Kencing Rosak

1. Buah citrus

Buah buah citrus seperti oren, limau gedang, lemon dan limau sangat popular dan alasan baik kerana mengandungi banyak vitamin C, yang boleh membantu
meningkatkan sistem imun
.

Tetapi ada kekurangannya, pengambilan dalam kuantiti yang banyak cenderung mengganggu pundi kencing, dan mungkin lebih bermasalah untuk orang yang selalu mengalami masalah kesihatan pundi kencing.

Semakin banyak buah-buahan berasid, semakin parah.

2. Coklat

Coklat juga boleh menyebabkan beberapa masalah kesihatan yang ketara, dan bukan hanya kerana ia cenderung penuh dengan gula dan lemak.

Tetapi kerana kebanyakan coklat mengandungi kafein, yang dikenali untuk merengsakan pundi kencing, ia boleh menyebabkan kesakitan dan kerengsaan yang signifikan pada individu yang kerap mengalami
masalah pundi kencing.

Sekiranya anda tidak dapat menghindari coklat, pilih coklat gelap, yang biasanya lebih rendah daripada lemak dan kalori.

3. Makanan pedas

Selagi sistem penghadaman anda dapat mengendalikannya,
makanan pedas
sebenarnya boleh cukup baik untuk anda.

Namun sekiranya anda mempunyai masalah pundi kencing, ia cenderung merengsakan lapisan organ penting ini, yang menyebabkan beberapa individu perlu ke bilik mandi. Jadi lebih baik anda memilih makan yang lebih ringan.

4. Daging diproses

Kecuali anda seorang vegetarian (atau vegan), anda mungkin
makan daging yang diproses.

Terdapat banyak perbualan mengenai daging yang diproses mendatangkan kesan buruk, tetapi selalunya tidak disebutkan ia juga boleh merengsakan pundi kencing rosak.

Ini berlaku kerana daging yang diproses mengandungi perasa pedas, natrium nitrat, dan nitrit.

Daripada memakan daging yang diproses yang terdapat dalam bungkusan, anda harus membeli daging segar.

Pertukaran daging segar dan ringan seperti ayam belanda, ayam, ikan, daging lembu atau kambing segar.

5. Pundi Kencing Rosak – Elak Makan Gula

Terdapat banyak sebab untuk mengelakkan daripada memakan banyak gula, yang mana meningkatkan risiko obesiti dan masalah berkaitan obesiti, termasuk diabetes dan penyakit jantung, tetapi satu faktor yang jarang dibincangkan adalah kesannya pada pundi kencing rosak.

Seperti makanan pedas, gula cenderung merengsakan pundi kencing, meningkatkan peluang seseorang perlu kerap ke tandas.

Sekiranya anda tidak dapat mengelakkan daripada gula, cuba gula alternatif seperti stevia, yang merupakan pemanis semula jadi.


Nak Kurus Tapi Tak Nak Berlapar? Ambil 8 Makanan Ini, Boleh Buat Anda Kenyang Lebih Lama!

Terdapat pelbagai makanan yang mengenyangkan dan boleh memuaskan kelaparan anda dengan cara yang berbeza.

Sebagai contoh, 200 kalori daripada daging boleh memenuhi keinginan anda tetapi 200 kalori brokoli pasti boleh mengisi perut anda.

Pakar pemakanan telah mengkaji rasa ‘kenyang’ selama lebih daripada satu dekad. Mereka mendapati bahawa protein mengambil masa yang lebih lama untuk dihadamkan.

Oleh itu, ia akan membuat perasaan kenyang tahan lebih lama. Makanan yang tinggi dalam kandungan air dan serat  juga boleh membantu rasa kenyang.

8 makanan yang mengenyangkan lebih lama

Kentang

Kajian telah memutuskan bahawa mereka yang memilih kentang berbanding beras perang merasa lebih kenyang walaupun selepas 2 jam makan.

Kentang adalah sangat tinggi dalam karbohidrat, vitamin dan mineral seperti
vitamin C
 dan
kalium. Kentang
memberi anda tenaga dan memastikan anda kenyang untuk tempoh yang lama sama ada direbus atau dimasak.

Sup, makanan yang mengenyangkan

Sup tinggi dalam kandungan air dan rendah kalori. Sup daripada air rebusan atau
air kosong
dengan sayur-sayuran cincang dan kacang adalah lebih baik daripada sup berkrim daripada keju dan produk tenusu.

Telur

Telur adalah 100% protein dan separuh daripada proteinnya terdapat dalam kuning telur. Satu kajian mendapati bahawa
mengambil telur
untuk sarapan pagi akan mengurangkan pengambilan kalori  sepanjang hari berbanding mengambil roti.

Jika telur kedengaran membosankan kepada anda, cuba gabungkan dengan lobak merah, bayam, tomato dan daun bawang dalam telur hancur anda untuk menambah isi padu telur dan
kalori dalam sarapan
pagi anda.

Oat

Oat
 selalu berada dalam senarai diet wanita kerana ia kaya dengan serat dan rendah kalori. Satu cawan oat apabila dimasak dengan susu atau air boleh berkembang dalam mangkuk penuh bergantung kepada ketebalan yang dikehendaki.

 Dalam satu kajian baru-baru ini, penyelidik mendapati bahawa berbanding dengan bijirin segera, memakan oat akan membuatkan anda berasa kenyang lebih lama.

Bertih jagung

Saranan yang dimaksudkan di sini adalah bertih jagung buatan sendiri bukan yang dibeli di pawagam bersalut mentega dan keju serbuk. Bertih jagung merupakan gandum penuh, tinggi serat dan rendah tenaga.

 Jadi, gantikan semua keropok anda dengan beg bertih jagung. Mengambil semangkuk bertih jagung akan membuatkan anda berasa kenyang dan mengelakkan keinginan mengisi perut lagi.

Yogurt Greek

Berbeza daripada yogurt biasa, yogurt Greek mempunyai konsistensi yang lebih tebal, lebih protein dan kurang gula. Mengambil secawan yogurt Greek untuk sarapan pagi pada hari anda terlewat bangun pagi adalah idea yang bernas.

Yogurt Greek juga boleh menjadi pilihan yang sesuai jika anda berdiet.

Makanan yang mengenyangkan – Smoothie

Kisar buah dengan susu rendah lemak atau yogurt Greek untuk smoothies yang hebat. Ia dipenuhi dengan mineral, nutrien, vitamin, serat dan lemak sihat yang benar-benar boleh membantu untuk memuaskan kelaparan anda.

Kacang

Kacang, secara umumnya, adalah sumber lemak yang sihat dan merupakan makanan yang mengenyangkan, terutamanya walnut kerana ia mengandungi asid lemak
omega-3
 yang bermanfaat untuk otak anda.

Anda disarankan untuk mengunyah kacang lebih daripada 40 kali. Dalam satu kajian, makan kekacang membuktikan bahawa ia akan meningkatkan rasa kenyang dan buat anda bertahan lebih lama.


Trauma Atau Kecederaan

Definisi

Apa itu trauma?

Trauma merujuk kepada kecederaan fizikal serius pada badan yang disebabkan oleh daya luaran. Terdapat dua jenis trauma fizikal yang utama iaitu jenis trauma tumpul dan juga jenis trauma tembus. Selain dua kategori utama tersebut, terdapat juga jenis trauma terkawal yang disebabkan oleh
pembedahan
 dan juga prosedur perubatan tertentu.
Kecederaan traumatik
 pula adalah sejenis kecederaan fizikal mengejut yang memerlukan rawatan pada kadar yang segera. Ini kerana kecederaan traumatik boleh mengakibatkan maut ataupun ketidakupayaan/kecacatan untuk jangka masa yang panjang.

Apakah kebarangkalian trauma?

Tidak ada sebarang kajian atau mekanisma bagi meramal kebarangkalian seseorang itu untuk mengalami kecederaan fizikal kerana ia boleh datang daripada pelbagai sumber dan disebabkan oleh pelbagai perkara yang berbeza. Bagi mendapatkan maklumat tentang trauma atau kecederaan traumatik yang khusus, sila berbincang dengan doktor anda untuk mendapatkan maklumat lanjut.

Ketahui simptom-simptomnya

Apakah simptom-simptom trauma?

Simptom kecederaan fizikal akibat daya luaran adalah sangat luas dan pelbagai. Ini kerana simptom trauma sangat bergantung kepada lokasi kecederaan (pada badan), tahap kecederaan dan juga mekanisma kecederaan.

Secara amnya simptom untuk trauma tumpul boleh melibatkan perkara seperti berikut:

Rasa sakit.

Lebam/bengkak.

Luka dan pendarahan.

Simptom berkaitan dengan kehilangan darah yang banyak atau
shock
 (jantung berdegup laju, tidak sedarkan diri, kekeliruan, kulit jadi rasa sejuk, berpeluh, sakit dada).

Kuantiti air kencing menjadi sedikit dan air kencing menjadi pekat.

Simptom untuk trauma tembus adalah seperti berikut:

Rasa sakit melampau

Luka yang dalam atau tembus (dalam kes tembakan)

Pendarahan yang banyak

Simptom berkaitan dengan kehilangan darah yang banyak atau
shock
 (
jantung berdegup laju
, tidak sedarkan diri, kekeliruan, kulit jadi rasa sejuk, berpeluh,
 sakit dada
).

Simptom untuk kecederaan traumatik terhadap kepala (
traumatic brain injury
) pula dapat dibahagikan mengikut tahap keterukan.

Simptom kecederaan trumatik kepala tahap rendah boleh melibatkan perkara seperti:

Tidak sedarkan diri untuk beberapa saat ke beberapa minit.

Mengalami kepeningan dan
kekeliruan
 untuk seketika.

Loya dan muntah.

Gangguan pertuturan.

Gangguan imbangan.

Masalah tidur.

Letih dan lesu.

Telinga berdesing.

Pandangan kabur.

Perubahan dalam deria bau dan rasa.

Lebih sensitif terhadap cahaya dan bunyi.

Gangguan fokus dan juga ingatan.

Simptom kecederaan traumatik kepala tahap sederhana dan teruk pula adalah seperti berikut:

Tidak sedarkan diri sehingga beberapa jam.

Sakit kepala yang berkekalan atau bertambah teruk.

Kerap muntah dan rasa
loya
.

Mengalami sawan
.

Pupil kedua-dua mata mengembang.

Cecair jernih keluar daripada hidung atau telinga.

Hilang kawalan koordinasi.

Kekeliruan dan kepeningan yang teruk.

Pertuturan terganggu (
slurred speech
).

Perubahan tingkah laku menjadi agresif.

Koma
.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Anda perlu segera dibawa berjumpa dengan doktor jika:

Mengalami pendarahan yang banyak.

Kecederaan pada lebih daripada satu bahagian badan.

Sakit yang terlalu teruk.

Tidak sedarkan diri atau ingin pitam
.

Mengalami kekeliruan.

Jika anda mengalami mana-mana tanda dan simptom yang disenaraikan di atas atau anda mempunyai sebarang persoalan, sila berunding dengan doktor anda. Setiap tubuh manusia bertindak dengan berbeza. Oleh itu, cara yang terbaik adalah untuk berbincang dengan doktor anda bagi menentukan penyelesaian terbaik untuk situasi anda.

Ketahui puncanya

Apa yang mengakibatkan trauma?

Kecederaan fizikal atau trauma boleh disebabkan pelbagai perkara. Antaranya adalah:

Kemalangan jalan raya
.

Kecederaan sukan
.

Kecederaan di tempat kerja.

Keganasan rumah tangga.

Penderaan.

Ketahui faktor risiko

Apa yang meningkatkan risiko saya?

Tiada faktor risiko yang jelas untuk meramal peningkatan risiko untuk anda alami kecederaan fizikal. Secara amnya, perkara-perkara berikut mungkin boleh menyebabkan anda lebih cenderung untuk mengalami kecederaan traumatik:

Tidak mematuhi peraturan keselamatan di tempat kerja (tidak memakai topi keselamatan).

Tidak mematuhi peraturan jalan raya (memandu melebihi had laju).

Tidak mengambil langkah keselamatan ketika memandu (memberi isyarat, memakai tali pinggang keledar).

Bermain sukan lasak, khususnya tanpa menggunakan alat perlindungan yang mencukupi.

Diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana trauma fizikal didiagnosis?

Trauma fizikal dapat didiagnosis oleh doktor melalui pemeriksaan fizikal yang rapi di samping penggunaan ujian-ujian tertentu khususnya ujian pengimejan diagnostik. Antara ujian yang kerap digunakan dalam kes kecederaan traumatik adalah:

Sinaran X (X-ray).

Imbasan CT
.

Pengimejan Magentik Resonans (MRI).

Ultrabunyi (ultrasound).

Bagaimana trauma dirawat?

Rawatan untuk trauma adalah berbeza mengikut tahap kecederaan, lokasi badan yang cedera dan juga jenis kecederaan. Walaupun rawatan jangka panjang dan matlamat rawatan mungkin berbeza, rawatan akut yang diberikan untuk trauma lazimnya membabitkan perkara berikut:

Kawalan kesakitan.

Menstabilkan keretakan tulang (jika ada).

Mengelakkan sebarang kecederaan lanjutan.

Menyaring untuk sebarang komplikasi atau kecederaan lain.

Mengawal pendarahan.

Menyediakan pesakit untuk pembedahan segera (jika perlu).

Membekalkan hidrasi atau darah kepada pesakit.

Melakukan penilaian berkala untuk memastikan pesakit stabil.

Sekiranya anda mempunyai sebarang pertanyaan, sila berunding dengan doktor untuk memahami penyelesaian terbaik untuk anda.

Hello Health Group

tidak memberikan nasihat perubatan, diagnosis, atau rawatan
.


Kalau Nak Turunkan Berat Badan, Pilih Ikan Tuna Dalam Tin! Ini Beza Khasiatnya Dengan Ikan Segar

Anda pasti pernah membeli ikan tuna dalam tin bukan? Tahukah anda, berapa jumlah sebenar kalori ikan tuna dalam tin?

Lebih penting lagi, adakah selamat memakan ikan tuna dalam tin berbanding ikan segar?

Nutrisi sebenar ikan tuna dalam tin

Pernahkah anda terfikir, adakah ikan tuna dalam tin ini dianggap sebagai makanan yang sihat atau makanan segera seperti jenis makanan dalam tin lain?

Berikut adalah kandungan nutrisi dan juga kalori ikan tuna bertin berbanding jenis yang lain.

Kita lihat kepada tiga jenis penyediaan ikan tuna seperti di bawah ini:

Ikan tuna segar

Kalori ikan tuna: 31

Jumlah lemak: kurang 1 gram

Lemak tepu:
 kurang 0.5 gram

Kandungan omega-3:
 DHA (25 mg), EPA (3 mg)

Kolesterol: 11 mg

Garam: 13 mg

Protein:
 7 gram

Ikan tuna bertin, bersama minyak

Kalori ikan tuna: 56

Jumlah lemak: 2 gram

Lemak tepu:
 kurang 1 gram

Kandungan omega-3:
 DHA (29 mg), EPA (8 mg)

Kolesterol: 5 mg

Garam: 118 mg

Protein:
 8 gram

Ikan tuna bertin, bersama air

Kalori ikan tuna: 24

Jumlah lemak: kurang 1 gram

Lemak tepu: kurang 0.5 gram

Kandungan omega-3: DHA (56 mg), EPA (8 mg)

Kolesterol: 10 mg

Garam: 70 mg

Protein: 6 gram

Kalori ikan tuna bertin bersama minyak jauh lebih tinggi berbanding ikan tuna segar dan ikan tuna tin bersama air. Namun, kedua-dua jenis tuna bertin adalah tinggi kandungan garam berbanding ikan tuna segar.

Kadar protein pula adalah hampir sama bagi ketiga-tiga jenis ikan. Nutrisi ikan tuna dalam tin juga bergantung kepada jenis jenama, saiz hidangan dan juga resepi penyediaan ikan tersebut.

Kebaikan memakan ikan tuna dalam tin

Sekiranya anda ingin menurunkan berat badan, tuna dalam tin adalah pilihan yang baik kerana ia rendah dengan kalori tetapi tinggi kandungan protein.

Diet yang tinggi protein dikaitkan dengan manfaat penurunan berat badan, termasuklah cepat berasa kenyang dan kurang berasa lapar.

Selain ia rendah kandungan lemak, ikan tuna juga adalah sumber asid lemak omega-3 yang sangat baik. Omega-3 adalah lemak diet penting yang bermanfaat untuk kesihatan jantung, mata, dan otak.

Walaupun anda boleh mendapatkan omega-3 daripada sumber tumbuhan,
tetapi ikan dianggap sebagai sumber omega-3 yang terbaik
.

Pengambilan tuna dalam tin adalah cara mudah untuk anda meningkatkan kandungan omega-3 dalam makanan anda.

Selain daripada kandungan omega-3, tuna dalam tin juga membekalkan anda dengan beberapa jenis vitamin dan mineral yang baik,
terutama vitamin D dan selenium.

Perlu diingat, walaupun ia adalah makanan dalam tin, ia masih lagi sihat dan selamat untuk dimakan kerana ia diproses secara minimum. Kebanyakan produk ikan tuna bertin ini hanya mengandungi kandungan ikan tuna, air atau minyak, dan juga garam.

Beberapa jenama lain juga mengeluarkan resepi ikan tuna mereka bergantung kepada jenis penyediaannya.

Adakah selamat untuk makan ikan dalam tin seperti ini?

Perkara yang menjadi kebimbangan bukanlah mengenai keadaan tuna yang ditinkan tersebut.

Tetapi isu utama adalah kandungan merkuri dalam ikan tersebut.
 Adakah kandungan merkuri ikan tuna bertin ini berada pada kadar selamat untuk dimakan berbanding ikan tuna segar?

Untuk pengetahuan anda, merkuri adalah sejenis logam berat yang sering terdapat pada ikan disebabkan oleh pencemaran air.

Kajian telah menunjukkan bahawa pendedahan kepada paras merkuri yang tinggi dapat menyebabkan masalah kesihatan yang serius pada manusia.
Ini termasuklah gangguan pada sistem saraf pusat.

Kebanyakan ikan pemangsa atau ikan bersaiz besar akan memakan ikan kecil lain yang sudah tercemar dengan merkuri.

Memandangkan ikan tuna juga memakan ikan-ikan kecil yang lain di lautan, kandungan merkuri mungkin terkumpul dalam badan ikan tuna tersebut.

Semakin besar jenis ikan tuna tersebut, maka kepekatan merkuri akan menjadi semakin tinggi. Namun, ikan tuna bertin biasanya menggunakan jenis ikan tuna yang lebih muda dan lebih kecil.

Oleh itu, kandungan merkurinya adalah jauh lebih sedikit dan lebih selamat untuk dimakan berbanding ikan tuna segar atau sejuk beku.

Ikan tuna bertin tinggi kandungan garam

Selain kandungan merkuri, perkara yang perlu diberikan perhatian mengenai ikan tuna dalam tin ialah kandungan garam dan juga lemaknya.

 Ikan tuna dalam tin mempunyai kandungan garam yang jauh lebih tinggi berbanding ikan tuna segar.

Oleh itu, jika anda mahu membeli ikan tuna bertin, pilihlah jenama yang mempunyai kandungan garam yang sedikit.

Selain itu, anda juga digalakkan untuk memilih ikan tuna bersama air berbanding bersama minyak. Ini bertujuan mengurangkan pengambilan kalori berlebihan melalui ikan tuna tersebut.


Elak Penyakit Kencing Manis Dengan Lakukan 7 Cara Ini

Diabetes adalah antara salah satu penyakit kronik yang sangat biasa berlaku dalam masyarakat kita. Adakah anda tahu, apakah cara mencegah diabetes? Kami kongsikan beberapa cara mencegah penyakit kencing manis ini agar anda tidak menjadi mangsa seterusnya.

Untuk mendapatkan lebih banyak info tentang Kencing Manis, sila dapatkan
di sini
.

Cara mencegah diabetes 1: Kurangkan pengambilan gula

Diabetes atau penyakit kencing manis amat sinonim dengan pengambilan gula.

Apabila anda mengambil makanan bergula atau karbohidrat yang telah diproses, maka risiko anda untuk mendapat kencing manis juga adalah lebih tinggi.

Oleh itu,
kurangkan pengambilan gula dalam diet harian anda.

Antara cara untuk kurangkan pengambilan gula adalah dengan mengurangkan saiz gula yang anda ambil daripada sebelum ini.

Jika sebelum ini anda letakkan tiga sudu gula dalam secawan teh, kurangkannya kepada satu sudu sahaja.

Selain itu, anda juga boleh menggunakan pemanis lain yang lebih sihat selain gula biasa.
Antaranya ialah gula perang dan juga stevia.

Cara mencegah diabetes 2: Lakukan banyak aktiviti fizikal

Aktiviti fizikal adalah antara salah satu cara mencegah penyakit diabetes yang sangat berkesan.

Dengan melakukan aktiviti fizikal, ia boleh membantu mengawal dan menurunkan paras gula darah anda.

Selain itu, berat badan anda juga akan semakin berkurangan dan meningkatkan sensitiviti tubuh anda terhadap insulin.

Apabila tubuh badan anda lebih sensitif terhadap insulin, maka gula darah tidak akan kekal berada dalam aliran darah anda.

A
ntara jenis
aktiviti fizikal yang boleh dilakukan adalah seperti berjalan kaki
, mengemas rumah, memotong rumput atau sebarang aktiviti lain yang membuatkan tubuh anda lebih aktif.

Cara mencegah diabetes 3: Ambil banyak sumber serat

Serat adalah salah satu daripada komponen penting dalam pemakanan anda.

Apabila anda mengambil serat, ia akan membantu mengawal gula darah sekali gus mengurangkan risiko mendapat diabetes.

 Selain itu juga,
serat boleh membantu perut anda untuk berasa kenyang dengan lebih lama.

Dengan itu, berat badan anda juga akan semakin berkurangan.

Cara mencegah penyakit kencing manis 4: Banyakkan minum air kosong

Air kosong adalah air minuman yang terbaik kerana ia tidak mengandungi sebarang kalori.

Apabila anda kerap meminum air kosong, anda boleh mengelakkan pengambilan minuman bergula yang tinggi kalori.

Budaya meminum air kosong bagi menggantikan minuman manis
boleh mengurangkan risiko anda untuk mendapat diabetes.

Cara mencegah penyakit kencing manis 5: Ambil sumber makanan bijirin penuh

Banyak kajian telah menunjukkan bahawa
bijirin penuh membantu mengurangkan risiko anda untuk mendapat penyakit diabetes.

Bijirin penuh boleh mengawal paras gula darah dalam tubuh badan anda.

Anda mungkin mahu bertukar kepada pilihan makanan yang diperbuat daripada jenis bijirin penuh.

Cari sahaja roti, pasta atau bijirin sarapan
yang tertera perkataan ‘bijirin penuh’ atau ‘
whole
’ pada pembungkusnya.

Cara mencegah penyakit kencing manis 6: Amalkan pemakanan rendah karbohidrat

Karbohidrat dalam makanan akan bertukar menjadi gula sewaktu dicerna dalam tubuh.

Sekiranya anda banyak mengambil sumber karbohidrat, maka paras gula darah anda juga akan menjadi tinggi.

Oleh itu,
amalkan diet atau pemakanan yang rendah kandungan karbohidrat.

Sebagai contoh, jika anda makan nasi pada waktu tengah hari, hanya ambil satu senduk atau dengan saiz segenggam tangan anda sahaja.

Banyakkan mengambil sumber protein dan sayur-sayuran dalam pemakanan anda.

Cara mencegah penyakit kencing manis 7: Turunkan berat badan anda

Cara ini mungkin agak sukar untuk dilakukan kerana ia memerlukan kesabaran, ketabahan dan keazaman yang tinggi.

Namun, jika anda berjaya menurunkan berat badan sedikit demi sedikit, risiko anda untuk mendapat kencing manis juga akan semakin berkurangan.

Penurunan berat badan bukan hanya mengurangkan risiko diabetes
, tetapi juga penyakit-penyakit kronik yang lain.

Cara yang paling mudah untuk menurunkan berat badan anda adalah dengan kerap bersenam dalam tempoh sekurang-kurangnya 30 minit setiap hari.

Jika anda konsisten melakukan senaman setiap hari,
berat badan anda pasti akan berkurangan dengan lebih banyak.

Kesimpulan

Jika anda menganggap cara mencegah diabetes ini sukar untuk dilakukan, ketahuilah bahawa menguruskan keadaan diabetes adalah lebih sukar.

Oleh itu, lakukan langkah pencegahan ini bermula sekarang agar anda tidak menjadi mangsa diabetes yang seterusnya.

Kongsikan maklumat ini bersama ahli keluarga dan rakan-rakan yang lain jika anda rasa ia bermanfaat buat mereka.


Apakah Maksud Kanser Payudara Bermetastasis?

Kanser payudara
 yang telah bermetastasis, ataupun turut dikenali sebagai kanser payudara tahap 4 merupakan sejenis kanser yang telah menular ke bahagian badan yang lain.

Metastasis yang terhasil akibat barah payudara boleh merebak hingga ke bahagian nodus limfa pada kawasan ketiak ataupun bergerak ke organ atau bahagian badan yang lain melalui salur darah.

Walaupun kanser yang telah melalui metastasis berlaku pada kawasan badan yang lain, tapi kanser yang pesakit alami masih lagi kanser payudara kerana kanser tersebut berasal dari tempat yang sama dan terdiri daripada tisu yang sama.

Kadangkala, walaupun pesakit sudah menerima
rawatan kanser
, kanser tersebut boleh kembali menyerang selepas berbulan-bulan atau bertahun-tahun selepas diagnosis awal.

Malah, ada juga pesakit kanser yang terus menerima
diagnosis barah payudara
 yang telah bermetastasis ketika mereka pertama kali membuat pemeriksaan doktor. Keadaan ini turut dikenali sebagai kanser payudara metastasis “
de novo
“.

Untuk mendapatkan lebih banyak info tentang Kanser, sila dapatkannya
di sini.

 Apa itu kadar kelangsungan hidup 5 tahun?

Penghidap kanser pasti pernah mendengar terma
5-year relative survival rate
 ataupun kadar kelangsungan hidup 5 tahun. Tapi, adakah anda faham maksud sebenar di sebalik terma ini?

Kadar kelangsungan hidup 5 tahun merupakan anggaran peratusan pesakit yang masih hidup setelah 5 tahun mendapat
diagnosis kanser.

Wanita yang mempunyai kanser yang belum bermetastasis mempunyai kadar kelangsungan hidup 5 tahun yang agak tinggi iaitu 91%. Ini bermaksud, 91% pesakit kanser ini masih hidup selepas 5 tahun mereka menghidap kanser.

Manakala, wanita yang mempunyai
kanser payudara jenis invasif
, kadar kelangsungan hidup 10 tahun adalah sebanyak 84%.

Namun, jika kanser tersebut hanya berada dalam payudara milik pesakit dan belum merebak lagi, kadar kelangsungan hidup 5 tahun boleh mencecah 99%!

Menurut
American Cancer Society
, wanita yang
didiagnosis dengan barah payudara
 mempunyai harapan untuk sembuh lebih tinggi daripada anggaran yang dikeluarkan oleh statistik.

Disebabkan
kaedah rawatan
 semakin maju tahun demi tahun, maka lebih ramai pesakit kanser yang sembuh selepas mendapat rawatan berbanding 5 tahun lalu.

 Simptom kanser payudara yang telah bermetastasis

Pesakit yang menghidap kanser yang telah bermetastasis mungkin akan mengalami
 simptom
yang berbeza-beza mengikut bahagian badan yang telah dijangkiti kanser.

Contohnya, jika bahagian dada telah dijangkiti kanser, pesakit mungkin akan alami simptom seperti sakit pada bahagian payudara, keluar cecair daripada puting, atau muncul ketulan dalam buah dada atau di bawah ketiak.

Jika kanser telah merebak ke bahagian tulang, pesakit akan rasa sakit, mengalami keretakan tulang atau letih dan tidak dapat fokus disebabkan oleh tahap kalsium yang rendah dalam badan.

Kanser yang telah merebak ke bahagian paru-paru pula akan membuatkan pesakit rasa susah bernafas, batuk, sakit dada dan letih.

Selain itu, kanser yang telah merebak ke bahagian hati akan menyebabkan pesakit rasa loya, penat, kaki membengkak dan kulit menjadi kuning.

Jika kanser telah sampai ke bahagian saraf pusat, pesakit akan alami kesakitan, hilang ingatan, sukar bergerak dan serangan sawan.

Jika mengalami simptom di atas, pastikan anda bercakap dengan doktor secepat mungkin. Rawatan yang anda terima untuk kanser mungkin akan disesuaikan mengikut simptom yang anda alami.

Rawatan untuk kanser payudara metastasis

Kanser payudara yang sudah bermetastasis sukar untuk dirawat.

Berbeza dengan barah yang masih lagi berada dalam kawasan payudara atau nodus limfa yang berdekatan, kanser ini tidak boleh dibuang kerana ia telah merebak ke bahagian badan yang lain.

Pesakit kanser metastasis akan melalui rawatan yang memfokuskan untuk memanjangkan
jangka hayat pesakit
dan bantu mereka untuk menjalani hidup yang lebih berkualiti.

Rawatan yang diberikan bergantung kepada beberapa perkara:

Biologi tumor ataupun jenis sel kanser

Kawasan yang telah dijangkiti kanser

Simptom yang pesakit alami

Rawatan yang pernah dilalui

Tidak salah jika inginkan pendapat kedua untuk kondisi anda. Anda boleh berjumpa dengan doktor lain pada bila-bila masa.

Bagaimana doktor memantau keadaan pesakit kanser payudara metastasis?

Pesakit yang mempunyai kanser yang sudah bermetastasis akan dipantau setiap bulan untuk melihat keberkesanan
rawatan yang diterima.

Ujian seperti ujian fizikal, ujian darah dan ujian pengimejan seperti X-ray, imbasan CT, atau imbasan PET akan dijalankan sekali lagi kepada pesakit.

Kadangkala, pesakit akan mengalami rintangan atau ketahanan terhadap sesuatu ubat yang digunakan semasa rawatan. Jika ini berlaku, doktor mungkin akan mencadangkan
rawatan lain untuk anda.

Normal jika rasa gelisah sebelum anda melakukan ujian ini. Jika boleh, luangkan masa bersama ahli keluarga anda. Kongsi perasaan anda bersama mereka jika ia dapat bantu untuk bertenang.

Anda juga boleh bercakap dengan doktor mengenai kegelisahan yang dialami. Doktor boleh bantu anda untuk mengatasi masalah ini.


Manfaat Dan Kesan Vitamin E

Vitamin E adalah sejenis vitamin yang larut dalam lemak. Ia adalah nutrien yang penting dan membantu memberikan kulit, mata dan otak yang baik, malahan, ia juga penting untuk penglihatan dan sistem pembiakan. Vitamin E adalah vitamin penting yang diperlukan oleh fungsi tubuh. Ikuti artikel ini untuk mengetahui tentang manfaat dan kesan vitamin E.

Fungsi vitamin E dalam tubuh

Vitamin E bersifat antioksidan. Ini bermakna ia melindungi tisu badan daripada kerosakan yang disebabkan bahan yang dipanggil radikal bebas, yang berbahaya untuk sel, tisu dan organ – mempunyai kaitan dengan penuaan.

Tubuh memerlukan vitamin E untuk membantu sistem kekebalan tubuh terhadap virus dan bakteria. Vitamin ini juga penting dalam pembentukan sel darah merah dan ia membantu tubuh menggunakan
vitamin K
.

Sel dalam tubuh menggunakan vitamin E untuk berhubung antara satu sama lain dan menjalankan pelbagai fungsi penting.

Anda mungkin mendapat cukup kandungan vitamin E setiap hari. Namun, jika tubuh anda kekurangan vitamin ini ia mungkin mendatangkan masalah yang serius. Tubuh memerlukan lemak untuk menyerap vitamin ini, jadi bagi individu yang mempunyai masalah pencernaan mungkin tidak mendapat apa yang diperlukan. Ia sekali gus boleh mendatangkan bahaya kepada sistem imun dan saraf serta mata.

Kenapa vitamin E perlu diambil?

Walaupun ia jarang berlaku, manfaat vitamin E hanya diperlukan oleh individu yang berdepan dengan masalah kekurangan vitamin E. individu seperti ini cenderung mempunyai masalah kesihatan berkaitan pencernaan dan fibrosis sista. Mereka yang mengamalkan diet rendah lemak juga berisiko mempunyai masalah kekurangan tahap vitamin E.

Boleh vitamin E diperolehi sumber makanan semula jadi?

Kebanyakan individu memperolehi sumber vitamin E yang mencukupi dari makanan. Sumber makanan yang mengandungi vitamin E adalah:

Minyak sayuran

Sayuran berdaun hijau seperti bayam

Bijirin

Telur

Kekacang

Tomato

Brokoli

Mangga

Kiwi

Daging

Ayam

Kesan sampingan

Jika diambil dengan dos yang sesuai, penggunaan vitamin E secara amnya dianggap selamat. Walaupun jarang berlaku, tetapi pengambilan vitamin E secara oral, mungkin secara berlebihan boleh menyebabkan:

Loya

Cirit-birit

Kekejangan usus

Keletihan

Kelesuan

Sakit kepala

Penglihatan kabur

Kegatalan

Masalah air kencing pekat

Mengambil vitamin E secara berlebihan mungkin meningkatkan risiko kesan sampingan. Terdapat juga kebimbangan sekiranya individu yang mengalami masalah kesihatan dan mengambil vitamin E pada kadar yang tinggi berisiko untuk berdepan kematian.


Wanita Bunting Pelamin Bermaksud Hamil Luar Nikah? Ini Fakta Sebenarnya!

Jika ditanya maksud bunting pelamin, apakah yang boleh anda jelaskan? Adakah pengertian istilah tersebut membawa maksud pengantin perempuan telah mengandung saat berkahwin?

Jika itu pemahaman anda, awas! Boleh jatuh fitnah. Apa kata anda baca dahulu perkongsian artikel ini untuk mengetahui fakta yang sebenar, okey?

Untuk mendapatkan lebih banyak info tentang Kehamilan, sila dapatkannya
di sini.

Maksud bunting pelamin

Istilah itu sendiri sebenarnya adalah
misnomer
– nama atau istilah yang tidak betul atau tidak sesuai untuk seseorang atau benda.

Apabila menyebut bunting pelamin, ada yang terfikir bahawa pengantin perempuan
telah hamil
sebelum majlis persandingan atau ketika berkahwin. Hakikatnya ia adalah
salah
 sama sekali.

Pengertian yang sebenar adalah wanita yang hamil betul-betul selepas atau sejurus berkahwin atau bersanding.

Sebagai contoh, pasangan pengantin bernikah pada 4 April 2022. 4 minggu kemudian, iaitu 1 Mei 2022, pengantin perempuan disahkan
berbadan dua.
 Bahkan anggaran usia kandungan telah memasuki 6 minggu. Eh..macam mana tu?

Baca juga:

Fahami cara pengiraan usia janin bunting pelamin

Bagi wanita hamil dengan istilah ini, anda akan mendapati usia janin adalah awal 1-2 minggu daripada tarikh pernikahan. Jangan risau, ia sebenarnya perkara
normal dalam kehamilan
.

Dalam buku antenatal, biasanya anda akan diminta untuk menulis tarikh hari pertama haid yang baru berakhir atau
last menstrual period
 (LMP) dan bukannya tarikh akhir bersama pasangan.

Masih tidak faham? Ini contoh cara pengiraannya:

Tarikh hari pertama haid (LMP): 15 April 2022

Tarikh bernikah: 29 April 2022

Tarikh berjumpa doktor: 29 Mei 2022

Kiraan usia kehamilan: 15 April 2022 – 29 Mei 2022 = 6 minggu

Sekiranya diambil pengiraan ini, maka usia kehamilan adalah lebih lama berbanding usia pernikahan kalian.

Kebiasaannya di klinik pakar wanita, mereka akan menggunakan alat pengiraan yang dikenali sebagai
pregnancy wheel
 bagi membuat kiraan berkaitan tarikh LMP, usia kehamilan serta
tarikh jangkaan bersalin
.

Secara amnya, tarikh obstetrik bagi setiap wanita adalah berbeza dengan usia embrio. Ini di mana tarikh obstetrik biasanya 2 minggu lebih lama daripada tarikh sebenar embrio.

Ini kerana usia janin dalam kandungan tidak akan dikira dari hari terakhir anda melakukan
hubungan seks
 bersama pasangan. Sebaliknya dikira dari hari pertama anda
mengalami haid
 yang terakhir.

Tetapi kenapa ya?

Ia disebabkan selepas
tempoh haid
, ovari akan
menghasilkan telur
 pada waktu wanita paling subur, anggarannya pada hari ke 14-16.

Jadi berdasarkan contoh kiraan tarikh di atas, sekiranya pasangan pengantin
melakukan persetubuhan
 pada malam pernikahan dan persenyawaan berlaku – ia terjadi pada tempoh sangat subur si isteri. Ini bermakna peluang kehamilan yang sangat-sangat tinggi!

Apa yang dikatakan sebagai waktu subur?

Masa subur bagi wanita adalah ketika proses ovulasi berlaku – yang merupakan sebahagian daripada
kitaran haid
, yang membolehkan bunting pelamin berlaku. Ia terjadi semasa telur (
ovum
) dilepaskan dari ovari.

Ovulasi adalah apabila telur dilepaskan daripada ovari yang bertahan selama tempoh 48 jam sehingga ia tidak lagi boleh
disenyawakan oleh sperma.
 Masa yang singkat itu boleh dianggap sebagai tempoh ovulasi.

Apabila telur dilepaskan, 2 kemungkinan boleh berlaku – sama ada ia disenyawakan atau tidak
oleh sperma
. Jika ya, maka telur akan bergerak ke rahim dan melekat untuk membentuk kehamilan.

Pun begitu, masa subur wanita bukanlah merujuk kepada hari ovulasi semata-mata. Ia sebenarnya turut bergantung kepada jangka hayat telur dan sperma. Proses itu dikenali dengan nama tingkap kesuburan atau
fertile window.

Tingkap kesuburan peluang bunting pelamin terjadi

Apabila bercakap mengenai tingkap kesuburan, ia adalah hari yang merupakan tempoh dalam kitaran haid apabila kehamilan mungkin berlaku.

Ia adalah berbeza bagi setiap wanita kerana bergantung kepada panjang kitaran haid yang dialami.

Tingkap kesuburan ini adalah hari telur dilepaskan daripada ovari –
masa ovulasi
 – dan 5 hari sebelumnya.

Melakukan hubungan seks selama tempoh ini merupakan pilihan terbaik. Ini kerana ia meningkatkan peluang untuk
berlakunya kehamilan
.

Menjelang tempoh 12 hingga 24 jam selepas ovulasi, seorang wanita tidak akan hamil untuk kitaran haid tersebut kerana telur sudah tiada lagi dalam
saluran tiub fallopio
.

Masa terbaik untuk seks

Jadi tingkap kesuburan boleh bertahan sehingga 10 hari.

Walau bagaimanapun, anda harus ingat jika ingin
mendapat cahaya mata
, hubungan kelamin perlu dilakukan sedekat mungkin dengan ovulasi.

Kiraan secara manual mungkin boleh menyebabkan anda keliru.

Jadi anda boleh membuat pilihan untuk melakukan kiraan dan merekod fasa haid dengan menggunakan aplikasi telefon pintar seperti diari menstruasi atau
kalkulator kesuburan
.

Apa yang boleh disimpulkan di sini adalah pemahaman kebanyakan individu mengenai maksud bunting pelamin adalah salah berbanding pengertian sebenarnya. Malahan dari sisi agama Islam, boleh menyebabkan jatuhnya fitnah.

Semoga melalui perkongsian artikel ini, kita semua dapat benar-benar memahami maksud sebenar istilah tersebut dan tidak lagi tersalah anggap.


Mengapa Orang Merokok?

Merokok telah menjadi salah satu tabiat yang paling ketagih dalam masyarakat hari ini. Kita dapat melihat hampir semua peringkat umur merokok, dari remaja hingga dewasa. Tetapi, mengapa mereka merokok?

Perokok muda dan sebab-sebabnya

Terdapat banyak sebab mengapa seseorang merokok. Anak-anak muda merokok kerana mereka fikir ia adalah
cool
. Semasa remaja, anak-anak muda terdedah kepada filem dan video muzik yang menampilkan perokok. Ini membeihkan di dalam minda mereka idea bahawa merokok sebenarnya boleh membuat mereka kelihatan seperti idola mereka yang
cool
, dan cantik. Tambahan pula, mereka lebih cenderung untuk merokok jika mereka dikelilingi oleh ibu bapa atau orang dewasa lain yang merokok. Jika rakan-rakan mereka merokok, mereka boleh mengalami tekanan rakan sebaya yang menyebabkan mereka merokok. Oleh kerana mereka berada di alam remaja di mana melanggar apa yang dilarang adalah sesuatu yang menarik, mereka teruja untuk menyelinap keluar demi satu sedutan rokok semasa kelas.

Dewasa dan merokok

Bagi orang dewasa, ia lebih rumit daripada sekadar menunjuk-nunjuk. Apa yang membuat orang dari merokok adalah perasaan yang dirasai bagi setiap sedutan. Merokok memberikan nikotin ke dalam badan. Nikotin kemudian bertindak balas ke atas sistem saraf, menjana dopamin – bahan kimia yang dikeluarkan apabila kita rasa selesa. Dalam erti kata lain, merokok menjadikan perokok merasakan kenikmatan hanya selama beberapa minit. Selepas itu, mereka mungkin rasa tidak selesa dan jengkel, yang membawa kepada kecenderungan untuk menyalakan rokok lain. Jadi, mereka merokok lagi. Apabila badan sudah terbiasa dengan nikotin, ia menyebabkan toleransi. Perokok kini perlu meningkatkan jumlah pengambilan nikotin untuk mendapatkan perasaan menyenangkan itu kekal lebih lama. Pendedahan yang berpanjangan kepada nikotin kini menyebabkan penarikan nikotin apabila mahu berhenti merokok.

Apakah kesan perkara ini terhadap orang dewasa? Mereka kini perlu berurusan dengan banyak lagi aspek kehidupan seperti keluarga, kerja, hubungan, masalah peribadi, dan lain-lain Mereka sangat memerlukan sesuatu untuk menenangkan fikiran mereka buat sementara waktu. Mereka memerlukan satu cara untuk bersantai. Ada yang memilih untuk minum alkohol, ada yang memilih untuk merokok, dan ada yang mengambil kedua-duanya. Sejak mereka menghisap rokok pertama, mereka menyedari bahawa mereka tidak mempunyai masa untuk menghadapi kesan kekurangan rokok. Jadi mereka teruskan merokok.

Terdapat juga jenis perokok yang menggunakan rokok elektronik. Mereka digelar “vaper”. Walaupun vaping dilihat sebagai tidak berbahaya kerana terdapat kurang nikotin dalam alat tersebut, ia boleh membantu menyediakan anak-anak muda sebelum merokok secara rasmi dengan meniru pergerakan menyedut dan penggunaan nikotin. Dan ini juga seolah-olah
cool
dalam kanak-kanak pada hari ini.

Merokok adalah umumnya buruk. Merokok berpotensi menyebabkan penarikan nikotin yang memerlukan komitmen untuk berhenti merokok sepenuhnya. Walau bagaimanapun, mereka yang tidak merokok tidak sepatutnya memulakan atas apa jua sebab walaupun mereka mahu mendapatkan keseronokan.


Psssttt.. Ini Rahsia Nak Kurus! Jaga Pengambilan KALORI Harian, Ikut Cara Ini Pasti Jadi

Mahu kurangkan berat badan tapi tak pernah berjaya? Jika ingin kurus, ini yang perlu anda ketahui mengenai kalori per hari untuk diet, barulah berkesan!

Pengambilan kalori per hari untuk diet

Bagi menjawab persoalan ini, ia banyak bergantung kepada pelbagai faktor. Ini termasuklah usia, ketinggian tubuh,
berat badan semasa
, tahap aktiviti dan kesihatan metabolik.

Bagi individu yang ingin kurangkan berat badan, peraturan umum perlu dipatuhi adalah dengan
mengurangkan pengambilan kalori
 sebanyak 500 bagi mengekalkan berat sekarang.

Amalan ini akan membantu anda menurunkan berat sekitar 0.45 kg setiap minggu.

Apa yang anda perlu tahu mengenai kalori

Mesti ada yang tertanya-tanya, apa yang dimaksudkan dengan kalori, kan?

Ia adalah unit untuk mengukur tenaga. Biasanya digunakan untuk mengukur
kandungan tenaga makanan dan minuman
.

Bagi individu yang mahu kurangkan berat badan, anda perlu mengambil kurang kalori daripada jumlah dibakar oleh tubuh setiap hari.

Ini cara mengurangkan pengambilan kalori per hari untuk diet

Kalori secara ringkasnya hanyalah ukuran tenaga.

Jika mahu menambah berat badan, anda perlu mengambil lebih banyak kalori daripada yang dibakar.

Sebaliknya, anda akan dapat kurangkan berat jika menggunakan lebih banyak kalori daripada yang dimakan.

Walau bagaimanapun,
mengurangkan pengambilan kalori
 tanpa mempertimbangkan jenis makanan yang anda biasa makan
bukanlah cara terbaik untuk dapat mengurangkan berat.

Jadi, anda disarankan untuk membuat beberapa perubahan tetap lain bagi membantu mengekalkan pengurangan kalori per hari untuk diet bagi tempoh jangka panjang tanpa
ada  rasa lapar.

Tip kurangkan berat badan

Sekiranya anda sedang
merancang untuk menurunkan berat
, lakukan perubahan gaya hidup dan diet pemakanan harian berikut, ia terbukti berkesan untuk membantu mencapai impian anda itu.

1. Makan lebih banyak protein

Untuk kurus, protein adalah penting dan dianggap sebagai ‘raja nutrien’.

Jika mahu kurangkan berat secara berterusan dengan usaha yang minimum, pertimbangkan untuk
meningkatkan pengambilan protein harian
 anda.

Kajian menunjukkan bahawa protein membantu meninggikan kadar metabolisme dan mengurangkan selera makan anda.

Oleh sebab protein memerlukan tenaga bagi dimetabolisme, makanan tinggi protein ini dapat meningkatkan pembakaran kalori per hari untuk diet sebanyak 80 hingga 100 kalori sehari.

Memakan
makanan tinggi protein seperti telur, dada ayam, gandum, keju kotej dan daging lembu
 membantu mengekalkan rasa kenyang lebih lama dan cenderung menyebabkan anda kurang mengambil kalori sepanjang hari.

2. Elakkan pengambilan minuman berkarbonat, manis dan jus

Satu lagi perubahan gaya hidup mudah yang boleh anda lakukan untuk kurangkan berat badan adalah dengan menyingkirkan pengambilan gula kalori daripada diet pemakanan.

Ini termasuklah dengan
menyingkirkan minuman soda, jus buah, susu coklat dan minuman lain yang mengandungi gula tambahan.

Berdasarkan kajian, minuman bergula sangat berkait rapat dengan
peningkatan risiko kegemukan.

Manakala dalam penyelidikan melibatkan
kanak-kanak menunjukkan peningkatan 60% risiko masalah obesiti
 bagi setiap hidangan minuman bergula setiap hari.

3. Minum lebih banyak air

Kaedah paling mudah untuk mereka yang ingin kurangkan berat badan adalah dengan
minum lebih banyak air
.

Kajian menunjukkan bahawa tabiat minum air ini boleh meningkatkan jumlah pembakaran kalori harian sehingga 90 minit.

Namun,
paling penting adalah tempoh masa anda minum
.

Ini kerana minum air sebelum makan dapat membantu mengurangkan rasa lapar, sekali gus mengehadkan jumlah pengambilan kalori per hari untuk diet.

4. Melakukan senaman

Jika
anda sedang berusaha untuk kurus
, adalah penting untuk mengekalkan atau menguatkan otot selain menyingkirkan lemak.

Tidak dapat pergi ke gimnasium? Bukan satu masalah besar.
Anda boleh mempertimbangkan untuk melakukan senaman berat badan
 seperti tekan tubi,
 squats
 dan duduk tubi (
sit up)
di rumah sahaja.

Melakukan senaman kardio, termasuk berjalan kaki
, berenang atau berjoging juga penting. Tidak semestinya untuk kurangkan berat, tetapi ia bermanfaat untuk kesihatan dan kesejahteraan umum yang optimum.

Tambahan pula, bersenam menawarkan pelbagai kebaikan lain lebih daripada sekadar menurunkan berat.

Ia turut membantu dalam meningkatkan umur dan tahap tenaga, menurunkan risiko penyakit serta membuatkan anda berasa lebih baik setiap hari.

5. Mengurangkan pengambilan karbohidrat halus

Mengehadkan jumlah karbohidrat halus (diproses) setiap hari turut dapat membantu dalam mencapai impian anda untuk kurangkan berat badan.

Ini kerana ia membuatkan anda kurang selera makan sekali gus mengurangkan pengambilan kalori.

Hasil kajian mendapati bahawa mengamalkan diet rendah karbohidrat
dapat menurunkan berat badan sekitar 2 hingga 3 kali lebih banyak
 berbanding diet rendah kalori dan rendah lemak.

Bukan itu sahaja, diet rendah karbohidrat juga mempunyai banyak faedah lain untuk kesihatan. Ini khususnya buat individu yang
menghidap diabetes jenis 2
 atau sindrom metabolik.

Antara jenis makanan yang termasuk dalam kelompok
karbohidrat halus adalah beras putih,

tepung putih, roti putih, pastri, soda, makanan ringan, pasta, bijirin sarapan pagi dan sebarang makanan dengan gula tambahan.

Kawal kalori per hari untuk diet

Mengurangkan pengambilan kalori harian tidak bererti anda harus berlapar.

Tetapi melakukan beberapa perubahan pada diet dan gaya hidup secara sederhana pastinya akan dapat membantu anda untuk kurangkan berat badan.

Mulakan dengan melakukan senaman secara teratur
, kekal hidrat, dan meningkatkan pengambilan protein. Cubalah!


Masalah Kehamilan disebabkan Ketidaksesuaian RH

Selepas wanita hamil, antara perkara yang paling penting adalah untuk melakukan ujian darah. Ini adalah perkara asas tetapi sangat penting untuk menentukan jenis darah ibu dan faktor rhesus.

Faktor rhesus ibu adalah sangat mempengaruhi kesihatan bayi jadi sangat penting untuk mengetahui Faktor Rh daripada peringkat awal kehamilan.

Apakah itu faktor rhesus dan ketidaksesuaian jenis darah?

Terdapat empat jenis utama kumpulan darah
 termasuklah A, B, O dan AB yang diberi nilai faktor rhesus untuk menentukan positif atau negatif  Sekiranya jenis darah ibu tidak sepadan dengan anak, ketidaksesuaian jenis darah berlaku.

 Semasa kehamilan, sel darah merah ibu kemungkinan sampai ke janin dan plasenta. Sekiranya keadaan ini berlaku, antibodi dari sel darah ibu akan dihasilkan untuk menyerang sel darah bayi dalam kandungan dan membawa kepada ketidaksesuaian Rh.

Tambahan lagi, sekiranya ibu menpunyai Rh-negatif manakala bayi mempunyai Rh-positif, antibodi akan terhasil dari tubuh ibu secara automatik dan kebolehan untuk sel darah bayi dan antibodi ibu bercantum mengakibatkan penguraian sel darah merah bayi.

Akhirnya ini akan membawa kepada masalah jaundis dan beberapa keadaan lain. Risiko untuk menghadapi ketidaksesuaian Rh adalah lebih tinggi ketika hampir bersalin atau ketika bersalin.

Tetapi ia jarang mengakibatkan masalah yang serius
ketika dalam trimester pertama.
 Sebagai akibatnya, tubuh ibu akan menghasilkan imunisasi secara automatik untuk menyerang sel darah bayi yang baru lahir kerana ia menganggapnya sebagai bacteria atau virus yang mengancam.

Doktor akan mengenalpasti ketidaksesuaian A-B-O:

Jenis darah bayi adalah B, A atau AB manakala jenis darah ibu adalah O

Jenis darah bayi adalah B atau AB manakala jenis darah ibu adalah A

Jenis darah bayi adalah A atau AB manakala jenis darah ibu adalah B

Bagaimana untuk mengelakkan ketidaksesuaian jenis darah?

Sekiranya ketidaksesuaian tidak di diagnosis awal, bayi akan
berisiko untuk mendapat jaundis
 yang kritikal menyebabkan kerosakan pada otak.

Wanita hamil boleh mengelakkan ketidaksesuaian jenis darah dengan mengambil ujian darah pada peringkat awal kehamilan.

Sekiranya doktor mengesan ketidaksesuaian Rh, mereka akan memberi anda rawatan imun globulin Rh sekitar minggu ke 28.

Apakah kesan ketidaksesuaian faktor rhesus sewaktu hamil?

Walaupun ketidaksesuaian Rh tidak memberi kesan pada kesihatan wanita hamil dan bayi, perkembangan antibodi Rh yang tidak terkawal mampu mengancam janin sewaktu peringkat kehamilan yang selanjutnya.

Komplikasi ketidaksesuaian Rh termasuklah anemia yang serius, jaundis,
kerosakan otak
, dan k
egagalan jantung pada bayi baru lahir.

Dalam kes-kes terpencil, pertukaran transfuse kemungkinan perlu dilakukan untuk menyelamatkan nyawa bayi.

 Melalui prosedur ini, sel darah Rh negatif asal bayi akan digantikan dengan sel darah Rh-positif. Proses ini membantu menstabilkan tahap sel darah merah bayi dan mengelakkan berlakunya kerosakan yang lebih teruk.


Luka Terbuka: Bagaimana Untuk Merawatnya?

Kaedah rawatan luka terbuka yang betul boleh menunjukkan perbezaan pemulihan cepat dengan penyembuhan berpanjangan. Menggunakan rawatan luka yang betul boleh bermakna perbezaan antara pemulihan cepat dan penyembuhan yang berpanjangan, parut yang berlebihan, sakit yang sengit, peningkatan risiko jangkitan, atau lebih lagi.

Malah terdapat beberapa kesilapan dan kekeliruan semasa penjagaan luka yang kebanyakannya disebabkan oleh
mitos rawatan luka biasa.

Untuk mendapatkan lebih banyak informasi tentang Habit Sihat, anda juga boleh klik
di sini
.

Apa itu luka terbuka?

Luka yang terbuka adalah kecederaan yang melibatkan
luka dalaman
 atau luaran dalam tisu tubuh, yang biasanya melibatkan kulit. Hampir setiap orang akan mengalami luka pada satu ketika dalam kehidupan mereka.

Kebanyakan luka yang kecil boleh dirawat di rumah.

Jenis-jenis luka terbuka

Lelasan/Melecet
(Abrasion)

Lelasan berlaku apabila kulit anda bergeser terhadap permukaan kasar atau keras. Biasanya tidak banyak pendarahan, tetapi luka perlu dibersihkan untuk
mengelakkan jangkitan.

Terhiris/Calar
(Laceration)

Ia adalah pemotongan atau koyakan pada kulit anda. Kemalangan dengan pisau, alatan dan mesin sering menyebabkannya. Dalam kes luka yang mendalam, pendarahan boleh berlaku dengan cepat dan meluas.

Tercucuk/Tusukan (Puncture)

Tusukan adalah lubang kecil yang disebabkan oleh objek yang panjang, tajam, seperti kuku atau jarum. Kadang-kala, peluru boleh menyebabkan luka tusukan.

Tusukan mungkin tidak berdarah banyak, tetapi luka ini boleh cukup dalam untuk merosakkan organ dalaman. Sekiranya anda mempunyai luka kecil, jumpa doktor anda untuk
mendapatkan suntikan tetanus
 dan mencegah jangkitan.

Avulsion

Ia adalah koyakan kulit atau tisu dibawahnya sama ada sebahagian atau sepenuhnya. Ia biasanya berlaku semasa keadaan teruk, seperti kemalangan, letupan, dan tembakan. Seseorang berdarah dengan banyak dan cepat.

Baca juga:

Ingin Rawat Luka Ulser Kaki? Cuba 7 Krim Farmasi Ini, BERKESAN!

Kaki Ada Ulser, Berbentuk Pelik? Ini 5 Tanda Utama Diabetes Pada Kaki!

Bagaimana merawat luka terbuka?

Sesetengah luka boleh dirawat di rumah. Bagaimanapun, sekiranya berlaku kemalangan serius, anda perlu mendapatkan rawatan perubatan segera. Terutamanya jika terdapat banyak pendarahan atau jika pendarahan berlangsung selama lebih daripada 20 minit.

Penjagaan luka kecil di rumah

Luka kecil boleh dirawat di rumah. Pertama, basuh dan bersihkan luka untuk menghilangkan semua kotoran dan serpihan. Gunakan tekanan langsung untuk
mengawal pendarahan dan bengkak.

Apabila membalut luka, sentiasa gunakan pembalut steril atau
bandage.
 Luka yang sangat kecil boleh sembuh tanpa pembalut. Anda perlu memastikan luka bersih dan kering selama lima hari.

Anda juga perlu mendapatkan banyak rehat. Kesakitan biasanya mengiringi luka. Jika
mengalami lebam
 atau bengkak, tuamkan ais di kawasan berkenaan.

Bila perlu berjumpa doktor

Walaupun anda boleh merawat beberapa luka di rumah, anda perlu berjumpa doktor jika:

Luka lebih besar daripada 1/2 inci

Pendarahan tidak berhenti dengan tekanan langsung

Pendarahan berlangsung lebih lama daripada 20 minit

Pendarahan adalah akibat
kemalangan yang serius

Doktor anda mungkin menggunakan teknik yang berbeza untuk merawat luka terbuka anda. Selepas pembersihan dan mungkin kebaskan kawasan tersebut, doktor anda mungkin menutup luka menggunakan gam kulit atau jahitan.

Anda boleh menerima suntikan tetanus jika anda mengalami luka tusukan.

Bergantung pada lokasi luka dan potensi jangkitan, doktor mungkin tidak menutup luka dan membiarkannya sembuh secara semula jadi. Proses ini mungkin memerlukan anda membungkus luka dengan kain kasa.

Walaupun penyembuhan itu mungkin tidak kelihatan cantik, ia menghalang jangkitan dan pembentukan abses.

Rawatan lain untuk luka termasuk ubat sakit. Doktor anda juga boleh
menetapkan penisilin atau antibiotik
 lain jika terdapat jangkitan atau risiko tinggi untuk menjangkiti jangkitan. Dalam sesetengah kes, anda mungkin memerlukan pembedahan.


Si Kecil Cirit-birit Tapi Aktif? Ibu Ayah, Ini Cara Pastikan Anak Tak Dehidrasi!

Adakah ibu bapa perlu risau jika anak cirit birit tapi aktif? Teruskan membaca artikel ini untuk mengetahui jawapannya. Semoga bermanfaat.

Untuk mendapatkan lebih banyak info tentang Keibubapaan, sila dapatkannya
di sini.

Anak cirit birit tapi aktif: Perlu risau ke?

Cirit-birit adalah keadaan yang boleh menyebabkan ketidakselesaan.

Biasanya jika anak mengalami keadaan ini tetapi masih
aktif bermain,
 maka ia bukanlah sesuatu yang perlu dibimbangkan.

Ini kerana dalam kebanyakan kes, cirit-birit adalah keadaan yang tidak merisaukan dan dengan beberapa langkah mudah, ia boleh diatasi.

Secara amnya,
cirit-bir
it ditakrifkan sebagai peningkatan kekerapan najis berair dan merupakan situasi yang kerap dialami kanak-kanak.

Terdapat pelbagai punca cirit-birit pada kanak-kanak seperti:

Jangkitan virus, seperti gastroenteritis – punca paling biasa

Intoleransi makanan,
 contohnya: laktosa, protein lembu, gluten

Pengenalan makanan baharu

Pengambilan makanan atau minuman berlebihan, contohnya: jus atau minuman manis

Kesan sampingan ubat,
seperti antibiotik

Penyakit terutamanya berkaitan usus

Simptom cirit-birit

Gejala boleh berlaku sedikit berbeza pada setiap kanak-kanak, antaranya:

Kekejangan

Sakit perut

Kembung perut

Loya

Keperluan untuk ke
tanda
s

Demam

Berak b
erdarah

Kehilangan cecair badan (dehidrasi)

Gejala cirit-birit mungkin kelihatan seperti masalah kesihatan yang lain. Cirit-birit teruk mungkin merupakan tanda penyakit serius. Bawa anak untuk mendapatkan diagnosis doktor.

Anak cirit birit tapi aktif: Ini cara rawatannya

Cirit-birit ringan tanpa muntah

Selalunya hilang dalam tempoh beberapa hari dengan sendirinya. Tiada keperluan untuk ibu bapa menukar diet anak atau memberikan larutan elektrolit.

Susukan bayi seperti biasa sama ada penyusuan badan,
susu formula
 atau susu lembu.

Tetapi jika anak mengalami kembung atau
perut berangin
selepas minum susu formula atau susu lembu, tanyakan kepada doktor jika wujud keperluan untuk menukar susu.

Cirit-birit ringan dengan muntah

Jika keadaan ini disertai dengan muntah, maka perubahan diet perlu dilakukan, ini antara
petua anak cirit-birit
 yang disarankan.

Larutan elektrolit juga perlu diberikan dalam jumlah kecil – sehingga anak berhenti muntah, biasanya diperlukan selama 1-2 hari.

Apabila muntah berkurangan, perlahan-lahan kembali kepada diet biasa anak. Sesetengah kanak-kanak mungkin perlu menghentikan pengambilan
 susu lembu
 semasa cirit. Pun begitu, peny
usuan susu ibu
 perlu diteruskan seperti biasa.

Baca juga:

Cirit-birit teruk

Sekiranya ini keadaan yang dialami si kecil, bawa mereka untuk pemeriksaan doktor segera.

Anak yang mengalami
pergerakan usus
berair setiap 1-2 jam atau lebih kerap dan wujud tanda dehidrasi, mungkin perlu berhenti makan untuk tempoh 1 hari atau kurang. Ini bagi memberi tumpuan kepada penambahan cecair yang hilang.

Elakkan minuman tinggi gula, garam atau sangat rendah garam – air dan teh. Jika dehidrasi yang dialami teruk, anak mungkin perlu diberikan cecair melalui vena (IV).

Anak cirit-birit dan dehidrasi

Seperti yang dinyatakan pada awal tadi, jika anak aktif walaupun mengalami cirit, tiada apa yang perlu dirisaukan. Ini kerana cirit-birit itu sendiri biasanya bukanlah masalah kesihatan serius.

Pun begitu, terdapat komplikasi cirit-birit yang perlu dibimbangkan, iaitu dehidrasi. Antara gejalanya adalah:

Air kenc
ing berkurangan – kurang daripada 4 lampin basah dalam tempoh 24 jam atau tidak kencing lebih 8 jam untuk anak yang terlatih
menggunakan tandas

Tangisan tanpa air mata

Kulit, mulut dan lidah kering

Perubahan tingk
ah la
ku umum – tidak aktif atau mengantuk

Fontanel (
ubun-ubun
)
 tenggelam

Lingkaran hitam bawah mata atau cekung

Hilang keanjalan kulit

Walaupun anak cirit birit tapi aktif, anda tetap perlu memastikan mereka tidak mengalami dehidrasi dengan:

Pastikan anak minum seperti biasa

Berikan anak minum
rehydration solution
 yang ada dijual di farmasi. Namun, berunding dengan ahli farmasi terlebih dahulu

Jika anak
menyusu badan
, teruskan sesi penyusuan seperti biasa. Susukan anak sentiasa jika nampak seperti kurang menyusu

Sekiranya anak minum susu formula, anda boleh selang-selikan dengan
rehydration solution

Waspada terhadap sebarang gejala dehidrasi. Jika ada, lakukan pemeriksaan doktor segera!

Jika terdapat sebarang kebimbangan tentang keadaan anak cirit birit tapi aktif, berundinglah dengan doktor bagi mendapatkan kepastian.


Kerajaan Wajibkan Penggunaan Kerusi Bayi Bermula 2020. Ini Tip Pilih Kerusi Bayi yang Boleh Anda Pertimbangkan

Bagi mereka yang masih tidak mengetahui berkenaan hal ini, Kerajaan Malaysia akan mewajibkan penggunaan kerusi bayi atau baby car seat dalam setiap kereta persendirian bermula tahun 2020.

Ini bermakna, pemasangan kerusi bayi adalah mandatori bermula tahun 2020 bagi mereka yang mempunyai bayi sebagai salah seorang penumpang di dalam kereta.

B
agi mereka yang masih tidak mempunyai kerusi baby, jangan runsing kerana kami ada tip untuk anda. Ikuti tip di bawah berkenaan cara pemilihan dan penggunaan tempat duduk bayi yang betul.

Jenis kerusi bayi

Untuk pengetahuan anda, terdapat dua jenis kerusi bayi asas iaitu untuk bayi yang berumur di bawah 1 tahun dan untuk kanak-kanak yang berumur antara 1 hingga 4 tahun.

Untuk kerusi baby, ia adalah sejenis kerusi untuk kegunaan hadap-belakang yang boleh menampung berat antara 10 hingga 15 kilogram.

Manakala untuk kerusi kanak-kanak pula, ia adalah sejenis kerusi untuk kegunaan hadap-hadapan yang boleh menampung berat sehingga 32 kilogram.

Sebenarnya, untuk kerusi jenis hadap-hadapan ini, ia juga boleh digunakan secara hadap-belakang mengikut keperluan. Anda tidak boleh memuatkan anak anda sekiranya menggunakan hadap-belakang memandangkan
kaki anak anda yang sudah semakin memanjang dan membesar
.

Beli yang baharu atau terpakai?

Anda tidak disarankan untuk membeli atau menggunapakai kerusi baby terpakai. Ini kerana anda tidak dapat memastikan tahap keselamatan yang ditawarkan oleh kerusi jenis ini.

Anda tidak mengetahui tahap kerosakan yang mungkin telah berlaku terhadap kerusi tersebut. Selain itu, tahap kebersihan tempat duduk bayi terpakai juga amatlah diragui.

Keselesaan bayi anda juga akan terjejas memandangkan kualiti keselesaan kerusi bayi terpakai juga telah beransur-ansur hilang.

Tambahan aksesori kerusi bayi?

Ada sesetengah ibu bapa yang meletakkan cermin kecil pada kerusi baby untuk memudahkan mereka melihat bayi tersebut terutamanya jika kerusi baby diletakkan pada posisi hadap-belakang.

Ada juga yang menam
bahkan kusyen tambahan atau sebarang aksesori hiasan lain pada tempat duduk bayi tersebut. Tahukah anda, barang-barang atau aksesori tambahan ini kesemuanya tidak diuji dan boleh menjejaskan keselamatan bayi anda?

Aksesori tambahan seperti cermin kecil tersebut berisiko memberikan bahaya kepada bayi anda sekiranya berlaku sebarang kemalangan.

Laraskan kerusi bayi mengikut manual

Baca manual penggunaan kerusi baby untuk memastikan kerusi baby tersebut dipasang dengan betul dan tepat.

Ia juga memberikan sokongan tubuh yang betul kepada si kecil anda selain meminimumkan risiko jatuh daripada tempat duduk bayi tersebut.

Pastikan anda mengikat bayi anda pada kerusi tersebut dengan ikatan yang tidak terlalu ketat atau terlalu longgar.
Anda juga perlu tahu bagaimana untuk melaraskan tali keledar
 pada tempat duduk bayi dengan betul.

Kesimpulan

Sekarang anda telah mengetahui bagaimana untuk memilih dan menggunakan kerusi baby dengan cara yang tepat. Kewajipan penggunaan tempat duduk bayi diharapkan mampu untuk mengurangkan kadar kematian akibat kesan kemalangan terhadap bayi.

Sebagai ibu bapa, jangan gadaikan keselamatan anak anda dengan tidak memasang kerusi baby pada kereta anda. Anak anda juga berhak untuk mendapatkan jaminan keselamatan seperti anda.

Baca juga:

Kenapa Tidak Boleh Ajar Baby Bertatih?

BERHENTI Guna ‘Baby Sleeper’ Buat Si Manja, Ia Berisiko Sebabkan Kematian!

Betul ke Bercakap Time Baby Tidur Ada Manfaat?

“Asyik Susukan Baby Je”. Tahu Kenapa Tak Boleh Cakap Macam Ni?

Apa Usaha Yang Kerajaan Boleh Lakukan Mengenai Harga Kerusi Bayi Yang Tinggi?


13 Makanan Ini PUNCA Keguguran? Ini Yang Ibu Hamil Wajib Ambil Tahu

Ingin guna ubat gugur kandungan di kedai ubat Cina? Tetapi tahukah anda, ubatan herba sebenarnya dapat membantu kehamilan dan mencegah keguguran berulang.

Malahan, ada juga yang mengatakan bahawa pengambilan makanan tertentu boleh menjadi punca keguguran, benarkah?

Untuk mendapatkan lebih banyak info tentang Kehamilan, sila dapatkannya
di sini.

Ubat gugur kandungan di kedai ubat Cina?

Sejujurnya, penulis tidak pasti mengenai kewujudan ubat menggugurkan kandungan yang dijual di kedai Cina. Malahan, ketika cuba membuat carian di laman web juga tidak menemui sebarang petunjuk.

Tetapi menariknya, terdapat penyelidikan yang menunjukkan ubatan herba Cina ini boleh membantu untuk mencegah keguguran berulang daripada terjadi.

Keguguran berulang didefinisikan sebagai keguguran yang terjadi secara spontan, lebih daripada sekali, berturut-turut
pada awal kehamilan
. Umumnya keadaan ini boleh terjadi kepada sebilangan kecil wanita.

Keguguran yang terjadi mungkin tidak disedari sehinggalah mereka mengalami pendarahan rahim dan kekejangan selepas minggu ke-10 kehamilan.

Ubatan herba
 secara amnya telah digunakan secara meluas di kebanyakan negara Asia, bahkan sejak kebelakangan ini ia juga menjadi terapi alternatif popular di negara Barat.

Jadi daripada mencari ubat gugur kandungan di kedai ubat Cina, mungkin ini adalah jalan alternatif buat mereka yang sedang merancang untuk hamil.

Ini kerana banyak kajian melaporkan bahawa ubat-ubatan herba Cina dapat meningkatkan kehamilan dan kadar kelahiran hidup dengan mence
gah kegu
guran. Malahan ia turut membantu perlanjutan kandungan.

Walaupun masih banyak kajian perlu dilakukan untuk mengesahkannya, namun, sedikit sebanyak ia boleh mengubah persepsi daripada mencari ubat gugur kandungan di kedai ubat Cina kepada mencari ubat
untuk kehamilan.

Pun begitu, tidak dinafikan terdapat banyak ubat gugur kandungan yang boleh didapati di pasaran.

Tetapi awas! Pengambilannya tanpa nasihat dan pengawasan doktor boleh menyebabkan risiko kepada diri sendiri. Lebih-lebih lagi apabila kita sendiri tidak pasti mengenai kandungan di dalam ubat tersebut.

Sekiranya perlu melakukan keguguran di atas masalah kesihatan atau sebagainya, rujuklah kepada doktor untuk mendapatkan jalan penyelesaian terbaik.

Ubat gugur kandungan di kedai ubat Cina vs pengambilan makanan

Umumnya, banyak faktor boleh mencetuskan keguguran yang terjadi dan ada kalanya puncanya tidak dapat dikenal pasti.

Pun begitu, ada yang mempercayai pengambilan beberapa jenis makanan boleh menjadi punca keguguran di awal kehamilan. Ini antaranya:

1. Nanas

Buah ini mengandungi bromelain – yang melembutkan serviks dan memulakan kontraksi bersalin sebelum masanya – kesannya boleh berlaku keguguran.

Namun keadaan ini hanya boleh berlaku jika
buah nanas
 diambil dalam jumlah banyak yang boleh menyebabkan pendarahan.

2. Lidah buaya

Lidah buaya atau aloe vera mengandungi antrakuinon – sejenis julap yang boleh menyebabkan pengecutan rahim dan pendarahan pelvis. Keadaan itu sekali gus menjadi punca keguguran.

3. Ketam

Ketam kaya dengan sumber kalsium tetapi dalam masa sama ia juga mengandungi paras kolesterol yang tinggi. Ia boleh menyebabkan rahim mengecut dan mengakibatkan pendarahan dalaman serta keguguran.

4. Hati haiwan

Hati haiwan kaya dengan vitamin A. Namun pengambilan dalam jumlah yang tinggi oleh
wanita mengandung
 boleh menggalakkan pengumpulan retinal secara perlahan-lahan dan boleh menjejaskan kesihatan bayi.

5. Buah kelor @ munggai

Ibu mengandung
 perlu berhati-hati semasa memakan buah kelor walaupun ia kaya zat besi, kalium dan vitamin. Ini kerana ia terdiri daripada alpha-sitosterol yang boleh memudaratkan kehamilan.

6. Betik

Betik muda mempunyai komponen yang bertindak sebagai julap dan boleh mengakibatkan
kelahiran pramatang
.

Buah betik
 juga kaya dengan enzim yang boleh menyebabkan pengecutan rahim sehingga mengakibatkan keguguran.

7. Herba

Ini bukan herba seperti dalam ubat gugur kandungan di kedai ubat Cina. Herba yang dimaksudkan adalah rempah penambah rasa dalam makanan.

Rempah seperti fenugreek, asafoetida, bawang putih, angelica dan pudina sebaiknya dielakkan semasa kehamilan.

Ini kerana, ia boleh merangsang rahim dan mengakibatkan kontraksi, kelahiran pramatang dan keguguran. Ia juga mengakibatkan penipisan darah dan
pendarahan semasa kehamilan
.

8. Kentang berpucuk

Kentang yang sudah tumbuh pucuknya tidak boleh dimakan oleh
wanita berbadan dua
 kerana mengandungi solanin – boleh menghalang pertumbuhan janin.

9. Kafein

Makanan atau minuman dengan kandungan kafein tinggi boleh meresap ke dalam susu ibu dan menjejaskan bayi. Jadi elakkan!

10. Taugeh mentah

Pucuk mentah seperti taugeh, alfalfa, lobak dan taugeh mengandungi salmonella dan ia tidak boleh dimakan secara mentah.

11. Sayuran tidak dibasuh & dikupas kulitnya

Sayuran mentah atau tidak dibasuh mempunyai
toxoplasma gondii
 – parasit yang menyebabkan toxoplasmosis. Jika ia menjangkiti wanita hamil, ia boleh menularkannya kepada
bayi dalam kandungan
.

12. Ikan tinggi kandungan merkuri

Elakkan pengambilan ikan yang mengandungi kandungan merkuri tinggi seperti tenggiri dan tuna mata besar. Kandungan merkuri yang tinggi boleh
menjejaskan perkembangan otak
 dan
sistem saraf bayi
.

Baca juga:

13. Produk tenusu mentah

Sebarang produk susu tidak dipasteurisasi mempunyai bakteria pembawa penyakit seperti Listeria monocytogenes, yang boleh membahayakan kehamilan.

Makanan punca keguguran, benarkah?

Berbeza dengan ubat gugur kandungan di kedai ubat Cina yang penulis tidak dapat memastikan kesahihannya, namun dalam isu pemakanan ini ia adalah tidak benar.

Ini kerana makanan tidak boleh menjadi punca keguguran.

Mengekalkan diet sihat dan seimbang
 amat penting semasa kehamilan. Kunci paling utama adalah
kesederhanaan
. Sebaliknya,
jika diambil berlebihan
 – sememangnya boleh memudaratkan kehamilan.

Tetapi untuk makanan mentah, susu tidak dipasteur dan ikan tinggi merkuri, lebih baik dielakkan.


Bahaya Dehidrasi, Ini Tanda-Tanda Dan Risiko Kurang Air Dalam Badan

Bibir merekah, lidah kering, kulit kusam- Alamak, tanda-tanda dehidrasi ke ni?

Pemakanan memang penting untuk kesihatan diri
, namun pengambilan air yang mencukupi pun sama penting juga.

Mengapakah kehausan atau dahaga lagi penting dari kelaparan?

Betulkah kehausan boleh bawa mati? Ini yang perlu anda tahu mengapa pentingnya anda minum air yang cukup setiap hari.

Mari kita terokai artikel ini untuk mengetahui tanda-tanda dehidrasi dalam tubuh anda!

Apakah itu ‘homeostasis’?

Sebelum mengetahui bahayanya kehausan atau dehidrasi, sebaiknya kita faham konsep fisiologi badan kita dahulu.

Homestasis
ialah mekanisma yang mengekalkan kestabilan dalaman badan untuk mengimbangi perubahan persekitaran.

Berhubungkait dengan dehidrasi,
jumlah air yang hilang dari badan sepatutnya digantikan dengan jumlah air yang sama
. Jika peratusan air dalam badan tidak mencukupi untuk sel-sel bekerja, maka dehidrasi akan berlaku.

Namun begitu, ia berbeza sama sekali dengan kelaparan.

Tubuh badan kita mampu menggunakan sumber-sumber lain seperti amino asid, lemak dan otot badan dalam fasa kelaparan bagi terus membekalkan tenaga kepada organ penting.

Bahayanya dehidrasi – berapa lamakah tempoh dehidrasi sebelum maut?

Komposisi utama badan kita adalah air, sebanyak 75%. Setiap sel dalam badan kita memerlukan air untuk berfungsi dengan baik.

Menurut
Ohio State University Wexner Medical Center
,
badan kita akan kehilangan garam dan elektrolit bersama-sama air.
 Sehubungan itu, dehidrasi berlaku dengan penggabungan kehilangan garam dan air dari tubuh badan.

Kajian menunjukkan tubuh badan kita mampu terus hidup tanpa air selama 3 hari sehingga 1 minggu.

Selain itu, memetik laporan kes dari
Archiv Fur Kriminologie
, badan kita mampu bertahan selama 8 hingga 21 hari tanpa makanan dan air, dan sehingga 2 bulan jika terdapat sumber air yang mencukupi.

Apakah faktor dehidrasi?

Kekurangan pengambilan air hanyalah salah satu daripada punca
 seseorang boleh mengalami dehidrasi.

Terdapat banyak lagi faktor dan tanda-tanda dehidrasi lain yang membuatkan kita kehilangan air daripada badan seperti:

Air mata

Peluh

Pembuangan air kecil

Pergerakan usus

Muntah dan cirit-birit

Demam panas

Tanda-tanda dehidrasi penting yang harus diambil kira!

Dehidrasi boleh terjadi kepada setiap kumpulan umur, dari bayi sehingga warga tua.

Pelbagai tanda dehidrasi boleh dialami, namun berbeza mengikut peringkat umur. Tanda-tandanya seperti berikut :

Bayi atau kanak-kanak:

Bibir atau lidah kering

Tidak mempunyai air mata ketika menangis

Lampin kering untuk 3 jam berturut-turut

Mata dan pipi cengkung

Ubun-ubun tenggelam

Kelesuan dan mudah jengkel

Dewasa:

Kehausan luar biasa

Kurang kencing

Air kencing berwarna pekat

Kelesuan

Pening kepala

Kekeliruan

Bahayanya komplikasi dehidrasi

Jika tidak dibendung, dehidrasi mampu mengganggu kesihatan diri dan mengakibatkan komplikasi yang lagi serius seperti:

Heat Injury:
Heat injury
boleh diklasifikasikan daripada simptom ringan seperti kekejangan otot, kelesuan
sehingga yang boleh membawa maut seperti strok haba

Masalah pembuangan air kecil dan buah pinggang: Dehidrasi berpanjangan
boleh mengakibatkan jangkitan saluran kencing, pembentukan batu karang dalam buah pinggang
 dan kegagalan buah pinggang

Sawan: Garam dan elektrolit penting untuk fungsi sel, dan ketidakseimbangan boleh menyebabkan kekejangan otot di luar kawalan, sawan dan tidak sedar diri

Hypovolemic shock
: Ini adalah komplikasi dehidrasi yang paling serius dan membawa maut. Ia berlaku apabila isipadu darah rendah yang menjurus kepada tekanan darah rendah dan kekurangan oksigen dalam badan

Haruskah saya berjumpa dengan doktor?

Selalunya, dehidrasi ringan
boleh dirawat di rumah dengan meminum banyak air
 atau mendapatkan
oral rehydration salt (ORS)
daripada farmasi.

ORS membantu untuk mengembalikan garam dan elektrolit dalam jumlah yang terkawal.

Namun anda harus risau akan kesihatan diri dan mendapatkan rawatan perubatan jika anda mengalami tanda-tanda dehidrasi teruk seperti:

Kulit dan membran mukus merekah (mulut, tekak, hidung, kelopak mata, telinga)

Pernafasan laju

Kelesuan

Tekanan darah rendah

Degupan jantung laju

Tidak sedarkan diri atau delirium

Mencegah lebih baik daripada merawat

Akhir kata, seeloknya kita menjaga kesihatan diri dan peka dengan tanda-tanda dehidrasi.

Ambillah segelas air selepas bangun pagi, amalkan membawa botol air ke mana sahaja anda pergi dan pilih buah-buahan yang tinggi kandungan air seperti tembikai dan strawberi.


Jerawat Penuh Di Muka? Cuba Ambil 8 Makanan Ini, Akne Pun Boleh Pudar!

Masalah muka berjerawat
 adalah isu yang tidak dapat dielakkan. Namun beberapa jenis makanan untuk elak jerawat ini boleh membantu menanganinya, cubalah!

Untuk mendapatkan lebih banyak info tentang Kesihatan Kulit, sila dapatkannya
di sini
.

Makanan untuk elak jerawat

Bagi kebanyakan orang, mempunyai kulit yang licin sukar dicapai.

Tidak kira berapa banyak produk atau
vitamin untuk elak jerawat
 yang mereka gunakan, jerawat tidak kelihatan bertambah baik.

Jerawat boleh berlaku
 apabila kita tertekan atau letih. Bahkan perubahan dalam musim pun boleh menyebabkan jerawat.

Walau bagaimanapun, bagi kebanyakan orang, punca utama jerawat adalah pengambilan makanan mereka.

Diet boleh memainkan peranan penting dalam
penjagaan kesihatan kulit
.

Sebagai contoh, jika anda makan banyak makanan berminyak, anda lebih berisiko mendapat jerawat.

Mujurlah, terdapat juga banyak makanan sihat yang boleh mencegah jerawat.

Berikut adalah senarai lapan
makanan untuk cegah jerawat
 dan elok untuk kesihatan tubuh badan anda.
Masa untuk menyusun senarai barang runcit anda sekarang!

Avokado

Avokado lazat dan kaya dengan vitamin E dan C.

Vitamin untuk elak jerawat
 ini membantu melawan keradangan dan mengurangkan kemerahan jerawat anda.

Avokado juga membantu melembap kulit
 anda secara semula jadi.

Makanan untuk elak jerawat #Kacang

Kacang kaya dengan vitamin E, magnesium, kalium, zink, kalsium dan zat besi.

Kebanyakan
penghidap jerawat
 sebenarnya telah dikaitkan dengan kekurangan mineral, maka penambahan mineral ini adalah sangat baik.

Anggur Merah

Anggur mengandungi banyak bahan kimia semula jadi dan antioksidan yang boleh membantu dengan keradangan kulit serta kesan sampingan
 reaksi alahan pada kulit
.

Beberapa keadaan kulit seperti ekzema atau psoriasis juga boleh mendapat manfaat daripada antioksidan dalam anggur.

Baca juga:

Articok

Ini merupakan satu lagi makanan yang penuh dengan antioksidan dan vitamin C.

Articok dikenali
kerana penuh dengan serat
, dan dengan itu membantu membuang toksin dari badan yang menjadikannya pilihan yang baik untuk kulit yang sihat.

Beras Perang, salah satu makanan untuk elak jerawat

Beras perang adalah gandum
 yang kaya dengan serat dan thiamine. Ia adalah sumber vitamin B, magnesium, protein dan antioksidan yang baik.

Selain itu, beras perang mempunyai beban glisemik yang rendah.

Makanan dengan vitamin B dan rendah beban glisemik berguna untuk memerangi jerawat kerana vitamin boleh membantu mengawal hormon.

Brokoli

Brokoli adalah makanan super yang membantu untuk badan anda dalam pelbagai cara.

Walaupun anda tidak mempunyai jerawat, menambah brokoli dalam diet anda tetap pilihan yang baik.

Brokoli penuh dengan vitamin A, B, C, E dan K. Vitamin ini akan membantu melawan kerosakan pada kulit anda dan membantu
kulit anda bersinar.

Ikan

Ikan adalah sumber asid lemak seperti omega-3 dan omega-6.

Asid ini sukar untuk dicari dalam alam, tetapi tubuh anda memerlukannya untuk membantu mengurangkan keradangan yang boleh mencetuskan sel-sel untuk
menyumbat liang dan memicu jerawat
.

Bawang putih, antara makanan untuk elak jerawat

Bawang putih bukan sahaja baik untuk jantung,
bahkan untuk kulit anda
.

Dengan bahan kimia yang dipanggil allicin, bawang putih membunuh bakteria yang mungkin ada dalam tubuh anda, dan membantu melawan sebarang keradangan.

Ini adalah hanya beberapa cadangan daripada apa yang anda boleh makan untuk
mengelakkan jerawat
.

Jika anda boleh menambah beberapa cadangan ini ke dalam diet anda, anda akan membantu untuk membersihkan kulit anda dari luar dan dalam.

Bersama-sama dengan produk rawatan gaya hidup dan jerawat sihat, anda dijamin untuk
mempunyai kulit yang sihat
 dalam masa yang singkat.